मीन राशिफल 2018: आचार्य इंदू प्रकाश से जानिए कैसा रहेगा आपके लिए नया साल ? Rashifal 2018 yearly Pisces horoscope 2018 rashifal 2018 astrology in hindi - Rashifal Hindi News, India TV\nमीन राशिफल 2018: आचार्य इंदू प्रकाश से जानिए कैसा रहेगा आपके लिए नया साल?\nWritten by: India TV Lifestyle Desk [Updated:02 Jan 2018, 3:01 PM IST]\nमीन राशिफल 2018:आचार्य इंदू प्रकाश से जानिए कैसा रहेगा आपके लिए नया साल ? 2018 मीन(Pisces) राशि का वार्षिक राशिफल: मीन(Pisces) राशिफल वाले लोगों के लिए नए साल 2018 (Happy New Year 2018) शनिदेव पूरे साल आपके तीसरे स्थान पर गोचर करेंगे। गुरु 11 अक्टूबर तक पहले और उसके बाद दूसरे स्थान पर रहेंगे। राहु पूरे वर्ष दसवें और केतु पूरे वर्ष चौथे स्थान पर रहेंगे।नया साल आपका करियर, लव लाइफ, आर्थिक स्थिति, हेल्थ और एजूकेशन कैसी रहेगी। मीन राशिफल वाले लोगों को किन बातों का रखना होगा ध्‍यान और क्‍या कहती है आपकी भाग्‍य रेखा, जानिए आचार्य इंदू प्रकाश से: Happy New year 2018 राशिफल 2018 में जानिए क्‍या कहता है आपका भाग्‍य?\nतुला राशि वालों कुल मिलाकर यह नया साल (Happy new year 2018) आपके लिए उतार-चढ़ाव की स्थिति पैदा करेगा। आपके पास पैसा तो होगा, लेकिन खर्चों पर कंट्रोल न होने के चलते पैसा हाथ से फिसलता नजर आयेगा। युवाओं को तरक्की मिलने में थोड़ी देर होगी। तो वहीं प्रोपर्टी से जुड़े लोगों को भाग दौड़ करनी पड़ेगी। बिजनेस हो, चाहें रिश्ते समझदारी से लिए फैसलों से ही बातें सुलझेंगी। रिश्तों में तकरार अवॉयड करने की जरूरत है। वहीं स्वास्थ्य की बात करें तो डॉक्टर से रेग्युलर चेकअप और परिवार में आपसी प्रेम की जरूरत है। साथ ही बड़ों के सहयोग से आप शिक्षा में बेहतर परिणाम के लिये तत्पर रहेंगे। इस वर्ष छात्र कुछ नयी उधेड़ बुन में भी लगे रहेंगे। आपका ये साल शुभ और मंगलमय हो।\nमीन राशिफल के जातकों का जॉब और करियर 2018\nयह साल आपको अधिकांश सुकून देने वाला होगा। बड़ों के सहयोग से इस वर्ष आप किसी नये उद्योग की शुरुआत भी कर सकते हैं। इस साल किसी महीने में आप काम में अधिक व्यस्त रहेंगे, तो कभी कम। यानी आपके पास काम आता - जाता रहेगा। युवाओं को मिलने वाली सफलता के रास्ते में कुछ बाधाओं का सामना करना पड़ सकता है। जो लोग लोहा, स्टील, तांबा, आदि धातु से सम्बंधित व्यापार करते है, उन्हें इस वर्ष कारोबार में निवेश से ठीक-ठाक लाभ मिलेगा।\nइस साल 2018 शनि का गोचर पूरे साल 10वें स्थान पर रहेगा। वहीं पूरे साल 2018 राहु 5वें और केतु 11वें घर में होगा। बड़ों के सहयोग से नए उद्योग की शुरूआत करेंगे। वहीं युवाओं की सफलता में बाधाएं आ सकती हैं। इस साल लोहा, स्टील, तांबा के बिजनेस में लाभ होगा।\nWeb Title: मीन राशिफल 2018: आचार्य इंदू प्रकाश से जानिए कैसा रहेगा आपके लिए नया साल ? Rashifal 2018 yearly Pisces horoscope 2018 rashifal 2018 astrology in hindi\nPrevious Storyधनु राशिफल 2018: आचार्य इंदू प्रकाश से जानिए क्‍या कहता है आपका भाग्‍य? Next Storyमकर राशिफल 2018: आचार्य इंदू प्रकाश से जानिए क्‍या कहता है आपका भाग्‍य?


Hindi News » Entertainment » Bollywood news » Salman khan to release2big budget movies next month as per reports\n‘राधे’ के बाद सलमान खान का फैंस को बड़ा तोहफा, बड़े बजट की इन फिल्मों से करेंगे धमाल\nसलमान खान (Salman Khan) के फैंस के लिए गुड न्यूज है. अगले महीने अपनी2बड़ी बजट की फिल्मों की अनाउंसमेंट करने का प्लान कर रहे हैं.\nUpdated On - 9:51 am, Fri, 11 June 21 Edited By: Sushmita Semwal\nसलमान खान (Salman Khan) की फिल्म राधे (Radhe) मई में ईद के मौके पर रिलीज हुई थी. सलमान ने वादा किया था कि वह ईद पर फैंस को हर साल की तरह तोहफा देंगे और वैसा ही हुआ. हालांकि फिल्म को अच्छा रिस्पॉन्स नहीं मिला था, लेकिन फिल्म की कमाई अच्छी हो गई थी.\nअब सलमान अगले महीने अपनी2बड़ी बजट की फिल्मों की अनाउंसमेंट करने का प्लान कर रहे हैं. सलमान इसकी अनाउंसमेंट जल्द ही कर सकते हैं. एक रिपोर्ट के मुताबिक, सलमान तमिल हिट फिल्म मास्टर के हिंदी रीमेक का हिस्सा हैं. जनता कर्फ्यू से पहले सलमान को लोकेश द्वारा डायरेक्ट फिल्म दिखा दी गई थी.\nफिल्म एक शराबी प्रोफेसर जेडी पर निर्धारित है जिसे विजय ने निभाया था. जेडी, किशोर गृह में पढ़ाते हैं. सलमान फिल्म को लेकर एक्साइटेड थे और इसे करने के लिए तैयार थे. हालांकि लॉकडाउन की वजह से चीजें ठीक से हो नहीं पाईं.\nअब ये खबर है कि प्रोड्यूसर्स सलमान खान से मिलेंगे और स्क्रिप्ट में कुछ छोटे बदलाव के बारे में बात करेंगे. इसके अलावा शूट की डेट्स को लेकर भी डिस्कस किया जाएगा.\nफिलहाल सलमान अपनी फिल्म टाइगर की अगली फ्रेंचाइजी में काम कर रहे हैं. इस फिल्म में सलमान के साथ कैटरीना कैफ और इमरान हाशमी लीड रोल में हैं. फिल्म में इमरान, आईएसआई का किरदार निभा रहे हैं.\nसलमान इसके अलावा फरहाद सामजी की फिल्म कभी ईद कभी दिवाली और साजिद नाडियाडवाला की फिल्म किक2में नजर आएंगे. कभी ईद कभी दिवाली में सलमान के साथ पूजा हेगडे लीड रोल में हैं और किक2में वह जैकलीन फर्नांडिस से मिलेंगे.\nपठान में होगा कैमियो\nशाहरुख खान, दीपिका पादुकोण और जॉन अब्राहम स्टारर फिल्म पठान में कैमियो करोंगे. ऐसी रिपोर्ट्स हैं कि फिल्म में सलमान, शाहरुख की मदद करने आएंगे.\nये भी पढ़ें- Big News: सुशांत सिंह के रूममेट सिद्धार्थ पिठानी ने लगाई जमानत की गुहार, 26 जून की है शादी\nगोली पीठ पर लगे या छाती पर, फिल्मों में मुंह से क्यों निकलता है खून… सच्चाई जानकर माथा पकड़ लेंगे आप\nखोया खोया चांद : सलमान के साथ काम करने पर भी इस एक्ट्रेस को नहीं मिली थी शौहरत, सुशांत के साथ9साल बाद फिर किया कमबैक\nखोया खोया चांद : अंडरवर्ल्ड से था ममता कुलकर्णी का कनेक्शन, एक कॉल पर मिलती थीं फिल्में, अब डूबी भक्ति में\nशाहरुख खान स्टारर ‘पठान’ के लिए सलमान खान ने नहीं ली है एक पैसा की फीस, मेकर्स एक्टर के लिए बना रहे हैं ये प्लान


भगतसिंह | भारत के भावी प्रधानमंत्री की जबानी\nचंदन कुमार मिश्र\t28 सितम्बर, भगतसिंह, शहीद-ए-आजम\t13 टिप्पणियाँ\nदान दोहरा अभिशाप है – यह दाता को संगदिल और प्राप्तकर्ता को नरम दिल बनाता है। यह गरीबों का शोषण से कहीं अधिक नुकसान करता है, क्योंकि यह उन्हें शोषित होने का इच्छुक बनाता है। यह दास भावना को जन्म देता है, जो नैतिक आत्महत्या ही है।…\nचंदन कुमार मिश्र\tकुछ हटकर, भगतसिंह\t6 टिप्पणियाँ\nचंदन कुमार मिश्र\tकुछ हटकर, गाँधी जी, जवाब, भगतसिंह\t11 टिप्पणियाँ\nसाहब ने अपना ज्ञान बघारा है। अभी-अभी देखा। उनके सारे अनुयायी जैसे कि… छोड़िए नाम नहीं लेता हूँ। चला बिहारी ब्लागर बनने (सलिल नाम है जिन्होंने अप्रत्यक्ष रुप से मुझे कुछ कहा है। इनका नाम लेना पड़ा क्योंकि इन्होंने मुझे संबोधित किया है।) आदि अपने तो भेड़चाल में शामिल हैं लेकिन जरा देखिए कि मुझे क्या कहा है इस सलिल ने जो पटना के ही हैं- ‘जिन महाशय ने कभी आपको भगोड़े भारतीय के खिताब से नवाजा था, उन्हें यह आलेख और ऐसे ही कई आलेख जो आपने पूर्ण शोध के आधार पर लिखे हैं, पढना चाहिए! मगर क्या किया जा सकता है- मूर्ख और मृतक अपने विचारों से चिपक जाते हैं!!‘\n1) ‘ज्ञान की कुछ पोथियाँ चबाते और मुँह से उसका झाग यहाँ वहाँ बिखराते हुये विचरते बछड़ों को पालने वालों के लिये यह जानकारी शायद कुछ काम की हो‘\n2) ‘यह नास्तिकों का पुराना शगल है। जैसे ही कोई तथ्यपूर्ण जानकारी उपलब्ध करवाई जाती है छपाक से कह उठेगें, “क्रान्तिकारीयों का कोई धर्म नहीं होता। अन्यथा वर्ना गढ गढ के देंगे कि फलां फलां क्रांति कारी नास्तिक थे…॥\nजैसे क्रांतिकारीयों का कोई धर्म नहीं होता ठीक वैसे ही क्रांतिकारी (मां के) कभी भी नास्तिक नहीं होते।यह तो आपकी तरह कोई कोई ही प्रमाण लाता है। अन्यथा इनको तो कुछ और ही सिद्ध करना है।‘\nबीबीसी की साइट से इसका हवाला दिया गया है। इसके लेखक कौन हैं, जरा ध्यान दीजिए – ‘डॉ. देवेंद्र स्वरूप इतिहासकार एवं पूर्व संपादक, पान्चजन्य।’ यानि यह महाशय भाजपा से जुड़े हुए हैं और इन्हें संघी कहना गलत नहीं होगा।\nचंदन कुमार मिश्र\tजवाब, भगतसिंह\t5 टिप्पणियाँ\nइस पोस्ट में अमर कुमार जी और दिनेशराय द्विवेदी जी की कुछ बातें इस पोस्ट के लिए आवश्यक नहीं हैं लेकिन इतनी टिप्पणियों में हर बार काट-छाँट आसान नहीं हो पाया है। पहले की तरह यह पोस्ट फिर लम्बी ही होगी। पढ़ने में समय भी ज्यादा लगेगा। तो शुरु करते हैं अमर कुमार जी की टिप्पणी से।\nडा० अमर कुमार, 27 June 2011 4:37 AM\nआदरणीय पँडित जी..\nलीजिये 108वीं हमारी भी… पर मुझे आश्चर्य तब होता है, जब बुद्धिजीवी कहलाने वाले लोग एक सामान्य तर्क को अपने विपरीत पाकर व्यक्तिगत आक्षेप समझ बैठते हैं और फिर मूल प्रश्न को दरकिनार कर तर्क की गोल-गोल गलियों में घूमते आरोप-प्रत्यारोप का चक्र चलाने लगते हैं ।\n( यहाँ यह बात दीगर है कि इस प्रकार टिप्पणियों की सँख्या बढ़ने पर बधाईयों का आदान-प्रदान भी होता है !? )\nबिना वकालतनामा के मैं यह कहना चाहूँगा कि अनुराग शर्मा ने मूल प्रति की जानकारी ही मांगी थी और बाद में गोलमोल जवाब मिलने पर इतना ज़रूर कहा कि बिना देखे किसी बात का प्रचार भी एक किस्म की आस्तिकता ही हुई तो चन्दन कहते हैं:\n“यह एक छोटा सा पत्र है कोई चंद्रमा को दो टुकड़े करने की बात तो नहीं थी कि इसपर इतना शक हो गया। हम भला चमत्कार की बात करते तो कुछ सही भी था लेकिन यह क्या ?”\nयह क्या है… क्या इसे टिप्पणीकार की आवेशित प्रतिक्रिया का सहज लड़कपन ही मान लिया जाये ? यहाँ तक भी बात बन सकती थी, पर आपका यह कथन कि “भगतसिंह के जिस लेख को सारी दुनिया प्रामाणिक मानती है । आप उसे गलत सिद्ध करना चाहते हैं तो इस खोज में जुट जाइए । आप घर बैठे उसे गलत मानते हैं तो मानते रहिए ।”.. कम से कम मुझे बुरी तरह आहत कर रहा है ( व्यथित मन लेकर सोने गया पर आखिर किसी वजह से ही.. सुबह चार बजे बिस्तर से उठ यहाँ अरदास लगा रहा हूँ )\nमैं मानता हूँ कि एक नामधारी और एक बेनामी, यह दोनों लड़के अपने ज्ञान के जोश से अभद्रता की हद तक उबलने लगते हैं.. यह उनका व्यक्तित्वदोष हो सकता है… पर आपका यह कथन कि, “हमारी भी इस मामले में आप से बहस करने में कोई रुचि नहीं है । हम यह बहस करने गए भी नहीं थे । आप ही यहाँ पहुँचे हुए थे ।” प्रश्नकर्ता के क्षोभ को किस कदर बढ़ा सकता है.. यह आप स्वयँ ही विचार करें । एक तर्कजीवी से साक्ष्य को लेकर उठाये गये बिन्दु पर ऎसी प्रतिक्रिया की अपेक्षा नहीं की जा सकती ।पिछले चार वर्षों के मेरी जानकारी के आधार पर आपका व्यक्तिगत द्वेष किसी से भी नहीं रहा है, और फिर व्यक्तिगत द्वेष तो व्यक्तिगत ही होता है अतः किसी सार्वजनिक मँच पर सामाजिक महत्व के प्रश्न यथा आस्तिकता, नास्तिकता, प्रोपेगेंडा, राजनैतिक मिशन आदि पर विचार विनिमय एवँ जानकारियों के स्रोत के आदान प्रदान की सँभावनाओं को व्यक्तिगत परिप्रेक्ष्य से परे होना चाहिये । लगता है, टिप्पणी अनधिकृत रूप से लम्बी हो चली है.. इससे पहले कि आप मुझे दौड़ायें, मैं स्वयँ ही निकलता लेता हूँ 🙂\nचंदन कुमार मिश्र, 27 June 2011 5:25 AM\nमाननीय श्री अमर कुमार जी,\nआपने अपने विचार रखे। अति उत्तम।(इसे भी व्यक्तिगत आक्षेप मत मान लीजिएगा)\nसवाल के अनुसार मैंने कोई गोलमोल जवाब नहीं दिया था। यह आपको लगता है, कोई बात नहीं। बेनामी लड़के, जी हाँ। उम्र बताऊँ 22 साल से कम। टिप्पणियों की संख्या यहाँ किसी महाभारत रचाने के लिए नहीं लिखी थी। मैंने यूँ ही कहा कि 100 हो गईं। लेकिन फिर भी आपको इससे दुख पहुँचा तो मैं माफ़ी चाहता हूँ(वैसे यह बोलने से क्या होता है?।\nमैं हमेशा वही बोलता हूँ जो मुझे लगता है लेकिन मुझमें व्यक्तिगत दोष हैं तो शायद समय के साथ-साथ दूर हो जाय।\nआप कहते हैं- ‘क्या इसे टिप्पणीकार की आवेशित प्रतिक्रिया का सहज लड़कपन ही मान लिया जाये ?’ बोलिए इसे क्या मानूँ? आप जो कहें मैं मान लूंगा।\nदेख लेते तो बेहतर होता। आक्षेपों का क्रम वहीं से जारी है। मैं अपनी समझ से जवाब देता गया।\nएक बार फिर से देख लें महाशय, द्विवेदी जी ने टिप्पणी संख्या 101 में क्या कहा है, उन्होंने टिप्पणियों पर कोई टिप्पणी नहीं की है। यह आपका खुद से निकाला हुआ अर्थ है। इसलिए आपके इस आरोप को मैं सिरे से खारिज करता हूँ क्योंकि 100वीं टिप्पणी लिखनेवाला व्यक्ति मैं ही हूँ।\nआपसे जब अगर आपके घर का छोटा सदस्य पैसे मांगे जैसे दस साल का बच्चा 100 रु मांगे, तो आप उसका उद्देश्य पूछते हैं। मैंने भी उद्देश्य पूछा है और मैं शायद जानता भी हूँ, इसलिए आप उपरोक्त लिंक देखते तो समझ पाते कि माजरा क्या है।\nऔर अन्त में एक परम सत्य।\nअगर आपमें किसी के प्रति व्यक्तिगत द्वेष अल्पमात्रा में भी नहीं है तो आप बुद्ध हैं और हम बुद्धू। साधारण आदमी में ये गुण अगर नहीं हैं(भले ही ये दुर्गुण हैं)तो वह मिलावटी आदमी है, ऐसा मेरा अभी तक का(शायद आपके अनुसार बहुत कम)अनुभव और समझ दोनों है।\nजवाब में सबसे ज्यादा महत्वपूर्ण वाक्य था-\nएक मिनट के लिए मान लेते हैं कि वह आलेख उन्होंने नहीं लिखा तब भी क्या फर्क पड़ जाता है? उसमें ऐसा क्या लिखा है? उसके सवालों के जवाब हैं?’\nऔर चमनलाल जी के मेल को देने का उद्देश्य था कि यह जान लिया जाय कि चमनलाल झोला छाप लेखक नहीं हैं बल्कि योग्य और भगतसिंह के अधिकृत लेखकों में हैं।\nचंदन कुमार मिश्र, 27 June 2011 6:45 AM\nआदरणीय डॉ अमर कुमार जी,\nभगतसिंह के पत्र के बारे में एक बात और कहना चाहता हूँ कि दिल्ली कहीं मंगल ग्रह पर भी नहीं है। वहाँ जाकर चमनलाल जी ने जो पता दिया है वहाँ पर देखा जा सकता है। और इसमें कुछ गलत हो तो चमनलाल सहित आधार प्रकाशन या सभी वेबसाइटों पर मुकद्दमा चलाया जा सकता है कि हर जगह झूठ प्रचारित किया जा रहा है। सब के परिचित दिल्ली में होंगे ही। इतनी जिज्ञासा हो तो उन्हीं से दिखवा लें। इसमें आपको क्या गलती नजर आती है? हम किसी अदृश्य शक्ति की तो बात नहीं कर रहे थे। पूरा पता और विवरण भी मैंने पता लगाकर दिया था।\nदूसरी बात, हो सकता है इससे द्विवेदी जी मुझसे भी नाराज हों जाय लेकिन मैं फिर भी कहूंगा।\nमैंने किसी ऐसे ब्लागर को नहीं देखा जो दूसरों को व्यक्तिगत आक्षेप से बचने की सलाह देता हो और खुद कई जगहों पर व्यक्तिगत आक्षेप नहीं करता रहा हो। इसी पोस्ट से, आप खुद देखें- रोहित को आपने क्या कहा? गिनिए पहला टुच्चेपन करनेवाला, दूसरा शिखंडी जैसा व्यवहार, तीसरा उनकी टिप्पणियों को पकाऊ, चौथा अधजल गगरी, पाँचवा हिज मिस्ट्रेस वाइस, छठा अंग्रेजी में साफ शब्दों में वेस्ट,सातवाँ बघारने वाला और आठवाँ टट्टी की आड़ में जवाब देने वाला।\nबस यही बात खटकती है सबको जब मैं उनकी कमियाँ गिनाता हूँ। इंटरनेट से यह सुविधा भी है कि आपको या मुझको जल्दी ही खोज सकता है कि कैसी जगह क्या लिख कर आते हैं?\nअब आप ही बताइए कि आप आठ गलत संबोधन या शब्द इस्तेमाल करते हैं और व्यक्तिगत आक्षेप नहीं करने की भी बात करते हैं। मैं मानता हूँ कि बहुत जगह आपकी टिप्पणी सही भी हो सकती है लेकिन यह मैं जानता हूँ कि हर आदमी कहीं न कहीं आक्षेप लगा डालता है, कम से कम ब्लाग जगत में।\nइसलिए इस व्यक्तिगत आक्षेप के प्रवचन को सभी साइटों से विदा हो जाना चाहिए। मैं पिछले 5-6 दिनों से ब्लाग जगत में सक्रिय हूँ और सिर्फ़ तीन पोस्टों पर 400 टिप्पणियों में लगभग 170-80 में प्रत्यक्ष-अप्रत्यक्ष रुप से शामिल हूँ। और यह बात मुझे लगने लगी है कि गुटबाजी हो रही है। और होना बुरी बात भी नहीं क्योंकि एक समान विचार के लोगों का ही समूह गुट है।\nफिर मैं कहूंगा कि इस व्यक्तिगत आक्षेप के प्रवचन को बन्द किया जाय। मैं हर जगह यह प्रवचन सुन चुका और सारे प्रवचनकर्ता खुद यही करते हैं और दूसरों से उम्मीद करते है कि धैर्यवान बने रहो। यह बनावटीपन अच्छा नहीं।\nमैं कह सकता हूँ ब्लाग जगत में बहुत और बहुत कम लोगों में इतना धैर्य है कि वे सब तटस्थ भाव से सुन लें या कहें। गाँधी या बुद्ध बनने की कोशिश नहीं करें।\n( इसी बीच एक और टिप्पणीकार अपना सवाल रख जाते हैं। )\nसंजय @ मो सम कौन ?, 27 June 2011 8:09 AM\nएक छोटा सा सवाल है अगर किसी की भावनाओं को ठेस न पहुँचे तो –\n“बिना नास्तिक हुये भी कोई भगत सिंह(और उन जैसों पर) श्रद्धा रख सकता है या इसके लिये भी किसी नास्तिक आचार्य से ..?”\nदिनेशराय द्विवेदी Dineshrai Dwivedi, 27 June 2011 8:18 AM\nतर्क तक तो ठीक था। लेकिन प्रमाणों की तीन खेप के बाद भी यह कहा जाए कि ‘आप ने जिस चिट्ठी को देखा नहीं है उसे प्रचारित करना आस्तिकता ही है,’ फिर यह कह देना कि उन की लंबी बहस में कोई रुचि नहीं है, का क्या अर्थ है? यह उन की निकल लेने की घोषणा है। उन्हें शायद आशा नहीं थी कि चंदन या मैं प्रमाण प्रस्तुत कर सकेंगे। उन का सोचना रहा होगा कि अब हम यहाँ से निकल लेंगे। उन के पास भी प्रमाण पा कर इस तरह निकल लेने के सिवा कोई चारा नहीं रहा था।\nऐसे में मेरा उन्हें यह कहना कि बहस के लिए तो वे स्वयं ही पहुंचे हुए थे, अनुचित व्यहार नहीं है। हाँ, उसे कुछ रूखा अवश्य कहा जा सकता है। पर क्या करूँ बड़े भाई! बिना किसी चिकित्सक के बोले ही पिछले आठ-दस वर्षों से बिना चिकनाई की रोटियाँ खा रहा हूँ, शायद उसी का असर हो। स्मार्ट जी ने बोल्ड अक्षरों वाली अतिरिक्त टिप्पणी वहाँ चिपकाई न होती तो शायद मुझ से यह धृष्टता भी न होती।\nचंदन मिश्र की ऊर्जा दाद देने लायक है। मुझे तो उन्हों ने स्मार्ट जी के निकल लेने के बाद भी अपनी बात को पूरा किया और प्रमाण प्रस्तुत किए। यदि इस ऊर्जा के साथ कोई आस्तिकता को प्रमाणित कर रहा होता तो भी मैं दाद दिए बिना नहीं रहता।\nहाँ स्मार्ट जी भी इस के लिए दाद के काबिल तो हैं ही कि वे ही अंत तक टिके रहे।\nदिनेशराय द्विवेदी Dineshrai Dwivedi, 27 June 2011 8:47 AM\nक्यों नहीं। किसी व्यक्ति का आदर उस के कार्यों से होता है, न कि उस की विचारधारा के कारण। नास्तिक और आस्तिक दोनों ही प्रकार के लोगों में निंदनीय और आदरणीय लोगों की संख्या कम नहीं है।\nइस पोस्ट में प्रश्न सिर्फ इतना था कि ईश्वर को न मानने पर दोजख़ (नर्क) में जाना पड़ेगा तो शायद भगतसिंह भी वहीं होंगे।\nयदि वास्तव में कोई नर्क स्वर्ग हुए तो क्या उस का पैमाना ईश्वर को मानने और न मानने का विचार रखना होगा या उस के वे कर्म जो वह अपने जीवन में करता है।\nवैसे आज जीवित लोगों में नर्क और स्वर्ग को मानने वालों और उसकी परवाह करने वालों की संख्या कितनी है यह सब जानते हैं।\n(इसके बाद एक अन्य टिप्पणीकार आते हैं और अपनी बात कह जाते हैं लेकिन इस पोस्ट से उसका कोई खास संबंध नहीं है। इसलिए उसे यहाँ नहीं दिया जा रहा है। तभी आते हैं मेरे जवाबों के केंद्रीय पात्र स्मार्ट इंडियन।)\nSmart Indian – स्मार्ट इंडियन, 27 June 2011 8:55 AM\nअपने वादे के अनुसार यहाँ हाज़िर हूँ। अब तक जो दिखा और समझ आया और जो बहस के जाल में उलझने से पहले फिर से स्पष्ट करना ज़रूरी है:\n1. मैने उस पत्र को कहीं भी झूठा नहीं कहा। मैंने तो यह भी नहीं कहा कि भारत माता ने भगत सिंह जैसी बहुत सी आस्तिक संताने भी जन्मी हैं । मैंने तो यह भी नहीं याद दिलाया कि भगत सिंह नास्तिक होने के अलावा भी बहुत कुछ थे। मैने तो सिर्फ उस पत्र की मूल प्रति की जानकारी मांगी थी। फिर भी आपने ऐसे आरोप लगाये जैसे कि मूल प्रति की जानकारी मांगना पत्र को झूठा कहना हो। एक वकील यदि इन दो बातों का अंतर स्पष्ट न देख सके (या ऐसा जताये) तो उसका मतलब क्या होता है आप अच्छी प्रकार समझते होंगे।\n2. अशफाक़ उल्लाह खाँ, सरदार भगत सिंह, पण्डित रामप्रसाद बिस्मिल, चन्द्र शेखर आज़ाद, नेताजी बोस, तात्या टोपे, मंगल पाण्डे जैसे शहीद हम भारतीयों के दिल में सदा ही रहेंगे, उनके व्यक्तिगत या धार्मिक विश्वासों से उनकी महानता में कोई कमी नहीं आने वाली है। वे अपने धार्मिक विश्वास के कारण श्रद्धेय नहीं है बल्कि अपने कर्मों के कारण हैं । उनके व्यक्तित्व को छांटकर उन्हें एक देशभक्त हुतात्मा मानने के बजाय बार बार उन्हें सिर्फ़ एक नास्तिक बताकर या उनके श्वेत-श्याम चित्र में उनके साफ़े को लाल रंगकर उनके क़द को कम करने की आदत बुरी बात है। वे अविवाहित भी थे, सिर्फ़ इतने भर से दुनिया भर के अविवाहित श्रद्धेय नहीं हो जायेंगे।\n3. भगत सिंह जीवन भर आस्तिक रहे हों या बाद अपने अंतिम दिनों में नास्तिक हो भी गये हों इससे यह बात झुठलाई नहीं जा सकती कि उन्होंने जीवनभर अनेकों आस्तिक क्रांतिकारियों के साथ मिलकर काम किया है, उनसे निर्देश लिये हैं और उनके साथ प्रार्थनायें गायी हैं। उनका आस्तिकों से कोई झगडा नहीं रहा। आस्था उनके लिये एक व्यक्तिगत विषय थी जैसे कि किसी भी समझदार व्यक्ति के लिये है। उसकी नास्तिकता का अर्थ न तो आस्तिकों का मुखर विरोध था न उनकी आस्था की खिल्ली उडाना और न ही उन्हें अपना विरोधी साबित करना। पुनः, उनके व्यक्तिगत विश्वास उनके नितांत अपने थे।\n5. मूल पत्र या उसकी प्रति आप लोगों ने नहीं देखी है, आपके प्रचार का काम केवल इस आस्था/श्रद्धा पर टिका है कि ऐसा पत्र कभी कहीं था ज़रूर। मेरे प्रश्न के बाद अब आप लोगों के देखने का काम शुरू हुआ है तो शायद एक दिन हम लोग मूल पत्र तक पहुँच ही जायें। जब भी वह शुभ दिन आये कृपया मुझे भी ईमेल करने की कृपा करें। मुझे आशा है कि आयन्दा से यह तथाकथित नास्तिक अन्ध-आस्था के बन्धन से मुक्त होने का प्रयास करके साक्ष्य देखकर ही प्रचार कार्य में लगेंगे। अगर ऐसा हो तो हिन्दी ब्लॉगिंग की विश्वसनीयता ही बढेगी।\n6. @ हमारी भी इस मामले में आप से बहस करने में कोई रुचि नहीं है। हम यह बहस करने गए भी नहीं थे। आप ही यहाँ पहुँचे हुए थे।\nआप बडे हैं, विद्वान हैं, शायद राजनीतिज्ञ भी हैं। आपकी आज्ञा सिर माथे। अगर आपको दुख हुआ तो अब नहीं आयेंगे। जो कहना होगा अपने ब्लॉग पर कह लेंगे।\n(यहाँ स्मार्ट जी चौथे बिंदु को भूल गए से लगते हैं या भूलवश तीन के बाद पाँच हो गया है।)\nदिनेशराय द्विवेदी Dineshrai Dwivedi, 27 June 2011 9:14 AM\nआप का यहाँ सदैव स्वागत है।\nयदि विरोधी विचार न टकराएँ तो संवाद का कोई अर्थ नहीं। पर यह कह कर निकल लेना कहाँ तक उचित है कि मुझे लंबी बहस में रुचि नहीं?\nइतनी देर तक टिके रहने के बाद कोई अरुचि प्रकट करे तो उसे क्या कहा जाए?\nपर मेरा प्रश्न तो अनुत्तरित ही रह गया। उस का उत्तर तो दे दें।\nयदि यह मान लिया जाए कि नर्क और स्वर्ग हैं, तो क्या नास्तिक होने से भगतसिंह नर्क में होंगे?\nचंदन कुमार मिश्र, 27 June 2011 9:56 AM\nआदरणीय स्मार्ट जी,\n‘कुछ लोग तो इतने से जोर ईश्वर का खूँटा गाड़ देते हैं कि बेचारा ईश्वर होता तो एक ही बार में चिपटा हो जाता। ‘\nखैर हम तो अपने को गलत ही समझ रहे हैं(कम से कम आप लोगों की बयानबाजी के बाद से) लेकिन आप सही होते हुए बार-बार वही कर रहे हैं जैसे ‘हम इस खुशी में पिएंगे शराब छूट गई’।\nआपने स्टालिन। माओ का उदाहरण मेरे लिए दिया था वह भी नास्तिकता के सवाल पर। क्या आप खुद बार-बार इस डाल से उस डाल पर नहीं जा रहे।\nआप यहाँ भी जा सकते हैं। कम से कम भारतीय अभिलेखागार वाली किताब से पृष्ठ 16 पर ऐसी बात जरूर पढ़ेंगे जिससे कुछ मिल पाएगा। कुछ ज्यादा नहीं।\nआप बार-बार मेरे सवालों का जवाब नहीं देते और अपनी बात कह देना चाहते हैं।\nमैंने अमर कुमार जी से कहा कि सबसे ज्यादा महत्वपूर्ण वाक्य क्या था?\nहम सब ही कौन सा बरछी-भाला या लाठी-डंडा या मिसाइलें लेकर पहुँच गए थे मार-पीट करने के लिए।\n‘जहां सभी लोग एक तरह से सोचते हों, वहां समझना चाहिए कि दरअसल कोई भी सोचने का कष्ट नहीं करता । – वाल्टर लिपमैन’\nसीमोन द बोउवार, कार्ल मार्क्स. जॉन स्टुअर्ट मिल, नागार्जुन, फ्रेडरिख नीत्शे, बर्ट्रेंड रसेल, ज्याँ पाल सार्त्र, जावेद अख्तर, चार्ली चैपलीन, जेम्स रैंडी, सावरकर, बाबा आम्टे, तसलीमा नसरीन, एच जी वेल्स, माओत्से तुंग, सुभाषिणी अली, करुणानिधि, जवाहर लाल नेहरु, पेरियार, प्रकाश करात, लेनिन, स्टालिन, ट्राटस्की, गोर्बाचोव, लक्ष्मी सहगल आदि लोग आस्तिक नहीं हैं। भले इनमें से कुछ विवादास्पद हैं। लेकिन आस्तिकों की संख्या कम नहीं ज्यादा ही है।\nलेकिन बार-बार नास्तिकों को नीचा दिखाने में कुछ बोल जाते हैं। इसलिए नास्तिक और आस्तिक की बात को ध्यान देकर लिखा गया है।\nआप हों या मैं हम रोज नई नई पोस्ट बना सकते हैं और लिख सकते हैं। मुल्ला नसरुद्दीन वाली कहानी जिसमें कपड़े के बारे में अपने मित्र के साथ घूमने निकलता है, जैसी हालत में क्यों आ जाते हैं आप बार-बार। कहते हैं कि नास्तिक से मतलब नहीं लेकिन उद्देश्य बार-बार वही नजर आ जाता है। लेकिन अगर आप सच में इस ब्लाग पर नहीं आना चाहते तो यह आपकी इच्छा है। वैसे तीखी बहस के बाद मित्रता और अच्छी हो सकती है।\nआपने फिर बिन्दुवार जवाब दिया है। लेकिन मैंने भी जवाब दिया तो आप देख चुके हैं मेरे पास आपके जवाबों की किताब ही एक-दो दिन में बन जाएगी।\nआपको नास्तिक आचार्यों से कुछ भी पूछने की जरूरत नहीं है क्योंकि भगतसिंह हमारे ब्रांड नेता नहीं और हमने पार्टी नहीं बनाई है कि अपना अधिकार उनपर इस तरह दिखाएँ कि आपको श्रद्धा भी पूछकर करनी पड़े। और किसी के कहने से श्रद्धा उत्पन्न की जा सकती है, यह सौ प्रतिशत सफ़ेद झूठ है।\nआप अगर मेरे नास्तिक शब्द का अर्थ जानना चाहें तो पूरी बहस में मेरे शुरु के टिप्पणियों को पढ़ें।\nकोई यहाँ लड़ने नहीं आए हैं।\nवैसे भी इस तरह का सर्वाधिकार मठाधीशों आदि के पास होता है हमारे पास तो अपना मठ भी नहीं है।\n(यहाँ से कुछ अंश मैं हटा रहा हूँ क्योंकि यहाँ इनकी कोई जरूरत नहीं है।)\n…लेकिन मैं इतनी बात तो फिर कहूंगा कि मेरे किसी सवाल का कोई जवाब दिया नहीं गया है। बस घसीटने की कोशिश हो रही है।\n… आज भी उस पत्र के लिए नेहरु मेमोरीयल को मेल भेज रहा हूँ।\nलेकिन अब भगतसिंह की एक एक चिट्ठी की खोजबीन शुरु करें तो सिर्फ़ अविश्वास ही दिखता है जो आस्तिकों में इस कदर तो नहीं होना चाहिए।\nआप किसी को कहें सिगरेट पीना अच्छी बात नहीं और बार-बार कहें। और यह भी कहें मैं उस आदमी के सिगरेट पीने से कोई मतलब नहीं रखता, यह कैसे सम्भव है। अभी आपके हर वाक्य पर जवाब देने की इच्छा है भी और नहीं भी। लेकिन जाने दें।\nचंदन कुमार मिश्र, 27 June 2011 10:08 AM\nपहली बात मेरे ही लिखे से है।\nभगतसिंह के आस्तिक होने के आधार पर या नास्तिक होने के आधार पर हमने कोई निष्कर्ष नहीं निकाले हैं।\nलेकिन आपके इस वाक्य ने फिर ठेस पहुँचाया कि हम भगतसिंह के व्यक्तित्व को छाँटकर लाल साफा पहना रहे हैं। यह बात इतनी गंदी है कि आप खुद समझिए कि आप कैसा सोचते हैं। अब मुझे इसका कोई दुख भी नहीं है कि कुछ कड़े शब्द निकलें। इसका मतलब क्या है जनाब! आप कुछ भी लिखें तो भजन हो जाता है क्या? सारा संसार अपने उपर लादने की कोशिश मत करिए। अब मैं पूरे मूड में हूँ। अजीब सोचते हैं और बहाना बना रहे हैं या बना लेंगे कि ऐसे देखते हैं, वैसे देखते हैं।\nसारे अविवाहितों के बारे में आप चाहे जो सोचें लेकिन सूरदास के बाद सभी अन्धे लोगों को सम्मान से सूरदास ही कहा जाता है।\nअब आपको जवाब तो देने का मन अच्छा से कर रहा है लेकिन द्विवेदी जी का ब्लाग है, वे आज्ञा दें तब। मैं एक भी वाक्य छोड़नेवाला नहीं। ये पहली कक्षा नहीं है कि आप जो चाहें कहते रहें, बच्चा परम सत्य समझकर सीखता रहे।\nइतना ध्यान रखिए। आपके हर बिन्दु को सागर बना देन कहीं से बुरा नहीं है। क्योंकि आप बार बार घूम कर आते हैं नास्तिक को बुरा साबित कर देन पर लेकिन कोई फायदा नहीं क्योंकि आपले सारे सवालों के जवाब हम देते गए हैं और आपने मेरे एक भी सवाल का जवाब दिया नहीं है अभी तक ठीक से।\nचंदन कुमार मिश्र, 27 June 2011 10:22 AM\nमुझे अपनी टिप्पणी को बोल्ड करने नहीं आता और करने से मिलेगा क्या? वही लोग किताबों में रेखांकित करतते हैं जिन्हें कुछ काम का और कुछ बेकार लगे। बोल्ड करना कुछ वैसा ही है। हमें हमारी बात इस तरह की नहीं लगती रेखांकित किया जाए। अब हम का अर्थ भी नया नया नहीं निकालिएगा क्योंकि मैं बिहार का हूँ और मैं की जगह हम ज्यादा चलता है। भोजपुरी भाषी भी हूँ जिसमें एकवचन भी हम ही होता है।\nइन्तजार है बस आज्ञा का। लेकिन फायदा भी तो नहीं है क्योंकि आपके जैसे दस आदमी फिर कल मिलेंगे । वही कहेंगे। आस्तिक और नास्तिक की समझ आपको अभी तक नहीं हुई जैसा कि तीन दिन पहले आपको कह चुका हूँ।\nहर बार आपकी जयकार करें, हम कोई ठेके के आदमी नहीं हैं। पत्र का बहाना लेकर आपने नास्तिकों पर अपने बयान देने शुरु कर दिए हैं।\nआपके पाँचवीं बिन्दु को क्या कहें? आप चाहे सैकड़ों टिप्पणी करें, कहीं अलग कुछ दिखता नहीं। बार-बार आपको कुछ भी कहा जाय लेकिन आप वस्तुनिष्ठ नहीं व्यक्तिनिष्ठ तरीके से ही देखते आ रहे हैं। बिन्दु संख्या पाँच पर तो एक एक शब्द का जवाब देने का मन है।\nआपके सवाल उठाने पर हम तो पत्र के पीछे पड़ गए लेकिन आप हमारे सवाल उठाने पर किसी भी चीज के पीछे नहीं पड़िएगा, यह तय ही लग रहा है। तीसरे बिन्दु के जवाब के पहले लाला लाजपत राय के लिए भगतसिंह ने लड़ाई लड़ी। इसका अध्ययन जरूर कर लें कि लालाजी और भगतसिंह क्या और कैसे विचार रखते थे। अब इतना आलसी मत बनिएगा कि बार बार हमीं आपको सब कुछ खोजकर भेजते रहें। अन्तिम बात ध्यान रखिए।\n(तभी आते हैं हमारे आज के केंद्रीय पात्र ग्लोबल अग्रवाल यानि गौरव अग्रवाल। अब देखिए वे क्या कहते हैं?)\nGlobal Agrawal, 27 June 2011 11:58 AM\nसच बोलूं इस चर्चा को पढ़ नहीं पाया हूँ फिर भी ये लेख आपको पेश करना चाहूँगा\nअगर इससे किसी प्रकार विषयांतर होता है तो क्षमा चाहता हूँ …\nGlobal Agrawal, 27 June 2011 12:31 PM\nहम कल भी आदरणीय अमर कुमार जी की टिप्पणियों के कायल थे…. हैं …..आगे भी रहेंगे , उनकी टिप्पणियाँ पढ़ कर जा रहा हूँ , बाकी चर्चा समय मिलने पर पढूंगा 🙂\nचंदन कुमार मिश्र, 27 June 2011 1:42 PM\nग्लोबल अग्रवाल यानि गौरव अग्रवाल,\nआप यहाँ आए। आते ही अपना अच्छा-सा संदेश हमें सुनाया। इसके लिए धन्यवाद दूँ?\nइसे कहते हैं आदमी के पेट से पीपल का पेड़ पैदा होना। क्यो?\nप्रोफ़ेसर चमनलाल की बात http://hindi.webdunia.com/news/news/national/0803/23/1080323063_1.htm पर एक जगह तो पूरी तरह स्वीकार है क्योंकि यह आपके या आपके मित्रों के विचारों के अनुकूल है लेकिन उसी चमनलाल जी की अन्य कोई बातें आपको नहीं माननी।\nअप यह न समझिएगा कि मैं इतनी आसानी से भाग जाऊंगा। वैसे भागूंगा ही नहीं आसानी और मुश्किल का सवाल बाद में।\nपहले तो तो यह बताइए कि आप कहते हैं आपने पूरी चर्चा पढ़ी भी नहीं और लिंक दे गए। माफ़ी के साथ दी या नहीं, इसे मैं ध्यान देने लायक नहीं मानता। आपने शुरुआत ही की इस गलती से कि आपने बिना पढ़े हमें अपना लिंक दिया। अगर आप पूरी चर्चा को पढ़ें और मेरे लिखे को समझें तो आप समझ जाएंगे कि भगतसिंह को मैं क्या मानता हूँ और क्यों उन्हें नास्तिक बताने पर सहमति जता रहा हूँ। मैं कोई चापलूस नहीं कि किसी भी बात तब तक प्रसन्नता जताऊँ जब तक फायदा या वाहवाही मिलती रहे।\nनास्तिक लोगों पर क्या-क्या किसने कहा ह, सब देख लिया। आप लोगों ने विदूषक और जोकर किसे कहा है और क्यों कहा है, यह भी मैं समझ सकता हूँ। क्योंकि किसी के नहीं रहने पर उसके बारे में टिप्पणी करने में दोनों जगह कमी नहीं देखी मैंने। आपसे निजी तौर पर कहना चाहता हूँ कि आपकी हर बात का मेरे पास जवाब है और विस्तार से दे भी सकता हूँ। आपने पुनर्जन्म वाले आलेख पर भी अपना बयान दर्ज करा दिया है। कराते रहिए।\nमेरे कहे में कुछ व्यक्तिगत टिप्पणियाँ होंगी, यह तय है क्योंकि किताब और लेखक दो वस्तु नहीं हैं।\nआपके आलेख में या कहीं भी हमेशा इतना दिख ही जाता है कि बेचारे आस्तिक लोग(जिन्हें आप आस्तिक कहते हैं और समाज आस्तिक कहता है) पता नहीं किस डर से नास्तिक लोगों पर अपनी बयानबाजी ज्यादा करते हैं। यहाँ अनुरोध है कि आप मेरी सभी टिप्पणियों को पढ़ें।\nआपके सभी शुभचिन्तकों और आपसे भी यह कहना है कि जिन चार-पांच बिन्दुओं को आपने परोसा है उनमें कोई जान नहीं है।\nअब लीजिए विस्तार से सुन लीजिए जवाब:\n1) ‘शहीद भगत सिंह का परिवार उन्हें नास्तिक नहीं मानता। ….’\nपहली बात उनके परिवार के लोगों में मेरी दिलचस्पी नहीं है क्योंकि वे सब भगतसिंह नहीं हैं।\nभगतसिंह की भतीजी वीरेन्द्र संधू जिन्होंने भगतसिंह के मृत्युंजय पुरखे नाम की किताब लिखी है और शायद लंदन में रहती हैं(अगर यह सही है कि वे लंदन में स्थाई तौर पर रहती हैं, तो उनके लिए मेरे मन में कोई सम्मान नहीं है, वजह आप खुद सोचें या न समझ आए तो बाद में), उनके भाई कुलतार सिंह जो उनकी शहादत के समय 12 साल के थे और चमनलाल की किताब का प्राक्कथन लिखा है उन्होंने कोई ऐतराज नहीं किया और आप और आपके मित्र इस पर सवाल खड़ा कर देते हैं, रणधीर सिंह जिन्होंने भगतसिंह से मिलने से एक बार इनकार किया था जिसके बाद भगतसिंह ने वह आलेख लिखा, इन सबोंने और सम्भवत: मन्मथनाथ गुप्त ने, शिव वर्मा ने, भूपेंद्र हूजा ने (इन सबका परिचय यहाँ देना सम्भव नहीं है), इनमें से किसी ने ऐसा नहीं कहा कि भगतसिंह 1928 के बाद आस्तिक थे या किसी काल्पनिक ईश्वरीय सत्ता में उनका विश्वास था। आप बहुत ज्यादा सबूत पर विश्वास रखते हैं तो इतना कह देना चाहता हूँ कि आपनए किसी भी धर्मग्रन्थ का कोई सबूत नहीं देखा होगा। वहाँ तो यह भी स्पष्ट नहीं है गीता की रचना किसने की?\nइसलिए अपना चश्मा उतारकर सच देखने की कोशिश करें और चमनलाल के एक शोध को मानने और दूसरे शोध को न मानने का महान कार्य अंजाम न दें।\nआप ज्यादा जिज्ञासु हैं और शोध के इच्छुक हैं तो मैं आपके साथ हूँ। क्योंकि शोध में मुझे मजा भी आता है। आपमें से यानि आपमें या आपके किसी मित्र में चमनलाल को गलत साबित करने की क्षमता हो तो अदालत का दरवाजा खुला है। अखबात पढ़कर शोध नहीं किया जाता। और हाँ विष्णु प्रभाकर को भी देख लें(वे गाँधीवादी होते हुए भी नास्तिक थे और राममनोहर लोहिया भी वैसे ही थे, कुछ कुछ जयप्रकाश नारायण भी वैसे ही थे, चन्द्रशेखर आजाद भी कुछ कुछ वैसे ही रहे होंगे जैसा कि संगठन के नाम से लगता है।)\nइसलिए चमनलाल का इस्तेमाल नहीं करें। मैं भगतसिंह या किसी की खोजबीन में पीछे नहीं हटनेवाला।\nचंदन कुमार मिश्र, 27 June 2011 2:20 PM\nउम्मीद करता हूँ आपके पहले बिन्दु का जवाब मैंने दे दिया। अब दूसरे बिन्दु को उठाते हैं।\n2) ‘भगतसिंह द्वारा लाहौर सेंट्रल जेल में लिखी गई डायरी में उर्दू में लिखी कुछ पंक्तियों से भी इस बात का अहसास होता है | डायरी के पेज नंबर 124 पर भगतसिंह ने लिखा है- दिल दे तो इस मिजाज का परवरदिगार दे, जो गम की घड़ी को भी खुशी से गुलजार कर दे। इसी पेज पर उन्होंने यह भी लिखा है- छेड़ ना फरिश्ते तू जिक्र-ए-गम, क्यों याद दिलाते हो भूला हुआ अफसाना।’\nओह क्या सोचते हैं और लिख देते हैं? यह बात चमनलाल ने छुपाई है क्या? उनकी किताब के 2009 संस्करण में चमनलाल स्पष्ट लिखते हैं कि शेर किसके हैं यह पता नहीं चल है। पृष्ठ 379 पर देखें। भगतसिंह की जेल डायरी के 124वें नहीं 24वें (वास्तव में पृष्ट 27) पर है यह अंश।\nचमनलाल ने इसे तोड़-मरोड़कर तो लिखा नहीं है। जब वे इसे देने से नहीं डरते तो आस्तिकों को डर हो जाता है, अजीब बात है!\nअब देखिए घटिया शोध की बात। जिन महानुभाव ने यह शोध किया है उनसे पूछिए कि भगतसिंह की डायरी में सिर्फ़ यही छ: पंक्तियाँ हैं या और कुछ है। आप जान लें उनकी डायरी में 90 प्रतिशत हिस्सा सिर्फ़ अनीश्वरवादी दार्शनिकों, लेखकों का है और बहुत कुछ पूँजीवाद के विरुद्ध है। इतना ही नहीं साम्यवाद के पक्ष में भी बहुत कुछ है और इतना है कि किसी एक पन्ने के फुटनोट जितना भी आपके द्वारा बताए शोध का छ: वाक्य नहीं है। इसलिए सनसनी फैलाकर पचासों साल से चल रही विचारधारा पर अपना हाथ-पाँव मारने से पहले सोचना चाहिए कि आप आवारा मसीहा के लेखक नहीं हैं।\nकुछ बात आपके मित्रों के लिए।\nसंयोगवश वहाँ भी स्मार्ट इंडियन साहब हैं। लेकिन मैं यह नहीं समझा कि अगर वे सचमुच निष्पक्षता वाले और जिज्ञासु आदमी हैं तो 2010 में 15 दिसम्बर को लिखे आपके आलेख के बाद 16+31+28+31+30+31+26= 193 दिनों तक कहाँ थे? भगतसिंह के लिखे पर उन्होंने पहले क्यों नहीं संदेह किया? आप खुद उन्हें और अपने को फँसा रहे हैं यह लिंक देकर। आखिर आपलोग कहाँ थे इतने दिन तक। नाम लेकर बोलता हूँ – हंसराज कहाँ थे? यह इसलिए पूछा गया कि आप सच यानि सत्य के अन्वेषी नहीं बल्कि हमारे जैसे नास्तिकता के पक्षधर लोगों से द्वेष भावना रखने वाले लोग हैं। बहाना बनाते हैं कि नास्तिक आस्तिक में क्या रखा है, भगतसिंह को मत बाँटो लेकिन आप सब क्या कर रहे हैं? आपका लेख क्या दिखाना चाहता है? यही तो कि आप सब भले, देशप्रेमी और अच्छे लोग हैं और नास्तिक बुरे हैं। कभी कभार कुछ अच्छी बातें तो कोई भी कर देता है, आपने भी की है टिप्पणियों में।\nसिर्फ़ नास्तिकों को परेशान करने में और उन्हें जैसे मौका मिले गलत साबित करने में ही आपसब अपनी ऊर्जा खर्च कर जाते हैं।\nचंदन कुमार मिश्र, 27 June 2011 2:21 PM\nऔर एक बात सभी मित्रों तक पहुँचाइये कि विपत्ति में सही चरित्र का पता चलता है। तो आप सब जो शीलवान और सदाचारी होने का अभिनय करते फिर रहे हैं, मेरी कुछ टिप्पणियों से घबड़ा क्यों गए? क्यों अपशब्दों की बरसात करनी शुरु की? क्यों व्यक्तिगत आक्षेप को आगे बढ़ाया? धैर्य था तो बुद्ध की तरह गालियाँ भी सुन सकते थे। सच तो यह है कि आप सब नकाब पहन कर देश का, सदाचार का बस नास्तिकों के पीछे हाथ-धोकर पड़े हैं लेकिन याद रखिए नास्तिक खासकर भारतीय नास्तिक कभी भी इतना बेवकूफ़ नहीं होता जनाब।\nअनुपस्थिति में बीसियों विशेषण कह डालते हैं आप सब। जी हाँ आप क्योंकि बचकानी कहानियों पर आनन्द तो आपको भी आता है। आपको भी मैं तीनों पोस्ट पर देख रहा हूँ। मैं हट क्या गया सब बहादुर और ज्ञानी लोग वहाँ आ पहुँचे।\nस्मार्ट इंडियन की छ: महीने पहले की टिप्पणी यही है न!\n“उनके लिये एक छोटे से जीवनकाल में नास्तिकता, गीतापाठ, देशभक्ति और शहादत सभी कर पाना सम्भव था। मगर याद रहे कि वे नास्तिक थे धर्मविरोधी नहीं। हंसी तो तब आती है जब धर्म-विरोधी विचारधारा (यथा कम्युनिस्ट, मार्क्सवादी, माओवादी, हिरण्यकश्यपवादी आदि) नास्तिकता का मुखौटा लगाकर घूमते हैं।\nभगत सिंह की बात समझने के लिये आस्तिक, नास्तिक और धर्मविरोधी का अंतर समझना ज़रूरी है।\nएक बार फिर आभार!”\nमैं कम्युनिस्ट नहीं लेकिन इतना दावा करता हूँ कि आपमें से कोई मार्क्स के सिद्धान्त तक कभी वैचारिक रुप से पहुँच ही नहीं पाया और शायद पाएंगे भी नहीं।\nयहाँ बार बार आपसब मिलकर नास्तिक-नास्तिक-नास्तिक-नास्तिक और सिर्फ़ नास्तिक शब्द को पीस रहे हैं, चबा रहे हैं और घोल कर पी रहे हैं। जितनी फुरसत किसी नास्तिक को यह सोचने की नहीं है कि वह नास्तिक नहीं है उससे कई गुनी ऊर्जा और फुरसत आप जैसे लोगों को है। तो कीजिए यही दिनभर।\nइस बिन्दु के लिए इतना तो बहुत है। लेकिन एक बार कह देता हूँ कि भगतसिंह की डायरी के आधे पन्ने को आधार बनाकर शोध कर डालनेवाले लोगों से कहिए कि बाकी के 145 पन्नों पर जिनपर भगतसिंह ने लिखे हैं(कुल पन्ने 404 थे जिनमें से अलग-अलग 145 पन्नों पर भगतसिंह ने लिखा है लेकिन 100 पन्ने कहाँ हैं, इसका पता नहीं चला है क्योंकि 305 से लेकर 404 तक डायरी में नहीं हैं) उसके एक प्रतिशत के आधे का आधे से भी कम सिर्फ़ छ: पँक्तियाँ ज्यादा महत्व की कैसे हो जाती हैं। उनमें न कोई विचार है न कोई तथ्य है यानि चिन्तन और अध्ययन से नोट की हुई हैं वे।\nऐसे अगर मैं आपके प्रोफ़ाइल को देखकर आपकी जीवनी लिख डालूँ तो कैसा होगा? समझिए, उन्मादी लोगों को समझाइए।\nचंदन कुमार मिश्र, 27 June 2011 2:40 PM\nअब तीसरे बिन्दु को लेते हैं।\nअब देखिए जब भगतसिंह को फाँसी हुई तब उनके पौत्र की कल्पना तो हम कर ही नहीं सकते। उनकी बातों को कोई महत्व देना बेकार है। लेकिन देखने की बात तो यह है कि कुलतार सिंह को ऐतराज नहीं है वरना वे चमनलाल से कुछ कहते जरूर लेकिन यह बच्चा अब जवाब उनके बारे में उनसे ज्यादा जानता है। उस बच्चे यानि पौत्र में और हममें कोई फर्क नहीं है। क्योंकि हमने भी भगतसिंह की तस्वीरों से उनको देखा है और उनके पौत्र ने भी। और उनके परिवार के लोगों में कौन इतना महान था जितना भगतसिंह, ध्यान रहे बात भगतसिंह के बाद की कर रहा हूँ।\nभगतसिंह के पिता 1937 से 44 तक पंजाब में एम एल ए रहे(यह बात कुलतार सिंह कह रहे हैं)।\nउनके यहाँ आर्यसमाज का महत्व ज्यादा रहा।\nपरिवारवाद को मैं ज्यादा महत्व नहीं देता। उदाहरण चाहिए तो देता हूँ। आप नहीं सोच सकते लाल बहादुर शास्त्री जैसे महान आदमी के पुत्र आज भी कांग्रेस की मुख्य पत्रिका में हैं और पार्टी से जुड़े हैं। या गाँधी जी के खानदान के बहुत से लोग विदेशों में रह रहे हैं और भारत के लिए गाँधी का सपना कुछ हद तक भी पूरा नहीं हुआ। इसलिए कहा कि परिवार के लोग हमेशा महान नहीं रहे। आप देख सकते हैं पूरे इतिहास में कि कितने महान लोगों के माँ-बाप-भाई-बहन-रिश्तेदार के नाम लोग जानते हैं। ऐसे उदाहरण एकदम शून्य जितने हैं।\nएक और बात जान लीजिए कि मैं गाँधी के सिद्धान्तों को भगतसिंह से ज्यादा महत्व देता हूँ और वे आस्तिक हैं। मैंने नास्तिक होने के बाद जाना कि भगतसिंह नास्तिक थे।\nइसलिए अपने लोगों से कहिए कि बेकार में अपना खून न जलाएँ। कम्युनिस्ट भारत में तो बिल्कुल नकली जैसे हैं। मार्क्सवादी चिन्तन की आप आलोचना करते करते दस टन कागज पर स्याही उड़ेल लीजिए लेकिन यह परम सत्य है कि कार्ल मार्क्स ने एक मौलिक और उच्च सिद्धान्त प्रस्तुत किया। यह संभव है कि वह भारत के लायक उसी रुप में नहीं हो लेकिन उसकी मौलिकता और सुन्दरता पर आप जैसे सोच सकते हैं, इसमें मुझे सन्देह है। मैं धार्मिक ग्रन्थों को आदर दे सकता हूँ लेकिन आस्तिक लोग नास्तिक दर्शन को नहीं दे सकते।\nइसका सबूत जल्दी मिलेगा कि मैं पुराणों पर एक आलेख लिखने वाला हूँ जिससे पता चलेगा कि मेरे जैसा नास्तिक क्या सोचता है इन ग्रन्थों के बारे में।\nGlobal Agrawal, 27 June 2011 2:56 PM\nशायद आप यकीन ना करें ….. ऐसी चर्चा में ही मुझे भी आनंद आता है , लेकिन अभी जितना कह सकता था उतना ही कह कर जा रहा हूँ ….आपने लेख पर विचार व्यक्त करने के लिए जो समय निकाला उसके लिए आभारी हूँ आपका ..दिल से आभारी हूँ …ये लिंक भी शायद इसलिए दिया हो ? है ना ?:)\nGlobal Agrawal, 27 June 2011 2:57 PM\nअपने मित्रों का झुण्ड बना कर चर्चाएँ की आदत अपनी भी नहीं है दोस्त , बस ये बात है की कभी कभी वक्त से मित्रता नहीं रहा पाती 🙂\nचंदन कुमार मिश्र, 27 June 2011 2:58 PM\nआपके धार्मिक वचन हैं- समत्वं योग: उच्यते। लेकिन मार्क्स ने बताया कि कैसे?\nसर्वभूतहितेरता:, समानता चिल्लाते रहे धर्म और समता की बात बताई मार्क्स ने। यह अलग बात है कि उसे भारत में उस रुप में लागू नहीं किया जा सका। और वह कुछ असफल भी है। लेकिन इलेक्ट्रान के बारे में बताने वाले से पहले के वैज्ञानिक का महत्व इससे घट नहीं जाता।\nअब 4)’उनके दादा भगतसिंह भगवान, किस्मत तथा कर्मों के फल के नाम पर लोगों के अकर्मण्य बन जाने के खिलाफ थे, लेकिन इसका मतलब यह नहीं कि वह नास्तिक थे।\nमतलब कुछ भी कहो, कहते और तर्क-प्रमाण देते देते मर जाओ लेकिन वे आस्तिक ही थे। नहीं?\nउनके दादा यह बात कितनी बेवकूफी वाली है।\nबुद्ध के दादा हिन्दू थे, ईसाई यहूदी थे, मेरे पिता घोर आस्तिक हैं तो क्या मैं उनका सम्मान नहीं करता? दादा और पोते की बात कहते समय यह सोचने में कटौती क्यों कि उनके दादा भगतसिंह क्यों नहीं बन गए?\nमेरा कहने का मतलब कहीं से यह नहीं है कि आस्तिक होना या नास्तिक होना देशभक्त के लिए अनिवार्य है। सबूत खुदीराम बोस जो भगतसिंह के जन्म के अगले साल 19 साल की उम्र में फाँसी चढ़े और भारत में उन्होंने जिस तरह के काम किए वही काम भगतसिंह ने भारत में और ऊधम सिंह ने इंग्लैंड में किया।\nमैं बहुत से आस्तिक लोगों के विचारों को मानता हूँ, सम्मान देता हूँ लेकिन आपलोग खूँटा वहीं गाड़े रहेंगे कि नास्तिक पापी है।\nयह किसने कहा कि नास्तिक होना भगतसिंह के देशभक्ति का प्रमाण है? कैसी उलूल-जलूल बातें कह देत हैं आप सब बिना जाने समझे?\nभगतसिंह की पहली गिरफ़्तारी मई 1927 में हुई, जिसका संबन्ध 1926 के दशहरे के मेले में हुए बम विस्फ़ोट से था। आप सब भगतसिंह की जो फोटो देखते हैं जिनमें उनके केश हैं लेकिन खुले यानि पगड़ी नहीं है और बगल में डीएसपी गोपाल सिंह उनसे पूछताछ कर रहा है। इस समय उनकी उम्र 20 साल भी नहीं थी। और उस समय तो उन्होंने नास्तिक वाला आलेख भी नहीं लिखा था। कहने का अर्थ यह है कि नास्तिकता से देश का की ऐसा सम्बन्ध तो है ही नहीं लेकिन आप सब अपने को श्रेष्ठ साबित करने पे तुले हुए लोग हैं जिनके पास सिवाय गुस्सा और ऊटपटांग शोध के कुछ नहीं है।\nआपसब बार-बार नारा लगाते हैं कि देश का संबन्ध नास्तिकता से नहीं है लेकिन यह लेख क्यों लिखा? यही बताने के लिए या कहिए भगतसिंह पर संदेह पैदा करने के लिए या अपने को महान सत्यान्वेषी बनाने के लिए।\nचंदन कुमार मिश्र, 27 June 2011 3:32 PM\nआप भूल कर भी ऐसा नहीं करें कि कहीं कुछ देखा और लिख डाला बड़ा सा लेख। खासकर तब जब वह देश और महान लोगों से जुड़ा है।\nआखिर वजह क्या है कि आप सब भगतसिंह के उस बयान के खिलाफ़ उठ खड़े हुए हैं? हमने आपके गप्पों का प्रमाण इस तरह से नहीं मांगा। लेकिन इतना तय मान लीजिए कि शोध में हम भी किसी हद तक जाने को तैयार हैं। लिखने से पहले कुछ तो सोच ही लेते।\nमुझे लगता है कि बहुत से लोग मेरी इस टिप्पणी में फिर आक्षेप निकालेंगे, उनको मैंने पहले ही जवाब दे दिया है। मैं बुद्ध नहीं हूँ।\nआपने शीर्षक रखा है\n‘भगत सिंह नास्तिक थे या आस्तिक ? चर्चा और आज का युवा’\nआपका अगर यही मानना है कि सारे नास्तिक मूर्ख होते हैं तब क्या जरूरत है नास्तिकों पर समय और मेहनत खर्च करने की।\nअगर किसी का नास्तिक होना इतना खटकता है तो जाइए भारत में इसके खिलाफ़ कानून बनवा लीजिए, मुकद्दमा हम जीतेंगे, दावा है।\nअब कहिए चारों बिन्दुओं का जवाब मिल गया या नहीं? और कुछ सवाल हैं तो अब इस तरह मुझे लगने लगा है कि आप लोगों के किताब लिखनी पड़ेगी या अपने ब्लाग पर एक अलग सवाल खंड बनाना पड़ेगा ताकि आप आएँ, अपने सवाल पूछें और मैं जवाब दूँ।\nअभी इतना काफ़ी है। काम नहीं चल पाए तो मैं भागने वाला नहीं हूँ कम से कम इस बार तो जरूर। दो ब्लागों पर सीधे लिखा कि अब टिप्पणी नहीं करूंगा लेकिन वे दोनों ब्लाग मेरे खिलाफ़ नोटिस जारी करें तो मैं हट गया। और कोई कुछ भी कह ले मेरा अपना ब्लाग तो है ही इनसब कामों के लिए।\nमुझे भी लगता है कि इस टिप्पणी में मैंने विषय से हटकर जमकर व्यक्तिगत बातें की। आखिर मैं कब तक झेलता। आप लोगों के भगवान शिशुपाल की 100 गाली तक जा सकते हैं तो मैं भी 200 तक पहुँच गया हूँ।\nमन हल्का करना हो तो http://hindibhojpuri.blogspot.com/2011/06/blog-post_17.html पढ़ लें।\nअब आगे आप कहिए, क्या हाल है?\nचंदन कुमार मिश्र, 27 June 2011 3:33 PM\nअब एक बात राहुल सांकृत्यायन की और भगतसिंह के गीता मांगने की।\nपहली बात आस्तिक उधार के ज्ञान पर ज्यादा चलता है।(कुछ अपवाद सम्भव हैं)नास्तिक स्वयं हासिल करता है। कौन बड़ा वैज्ञानिक है, स्वयं तय कर लें। भगतसिंह ने गीता क्या मांग ली, आप तो उन्हें महा आस्तिक साबित कर लेंगे इतने भर से?\nअब मैं छठ में घर जाता हूँ तो घाट पर सूप या अर्घ्य देने वाले पात्र को लेकर जाता हूँ, तो क्या इससे मैंने छ्ठी मैया जैसे काल्पनिक शक्ति को स्वीकार कर लिया? घर पर घर के सदस्यों की सहायता करना जब वे नास्तिक नहीं हैं, ये भी आपकी समझ में आस्तिकता है ही? आप तो मेरे एक साल में सिर्फ़ दो समय कुछ सौ मीटर घाट पर जाने को लेकर आस्तिक साबिर कर लेंगे, क्यों? मूर्खतापूर्ण कु-शोध से बचिए।\nआप जानते हों तो ठीक नहीं तो बता दूँ कि रामप्रसाद बिस्मिल और खुदीराम बोस(सम्भवत:)गीता लेकर फाँसी चढ़े। हो सकता है कि गीता के जोर शोर को देखकर भगतसिंह ने गीता मांगी हो। मैं स्वयं अपने कम्प्यूटर में बहुत सारे धर्मग्रन्थों को रखे हुए हूँ लेकिन पढ़ने के लिए।\nअब एक ऐसे शख्स के बारे में जिसे आप जानते ही होंगे।\nनाम राहुल सांकृत्यायन, किताबें लिखीं 110 से ज्यादा, 24 या 36 भाषाओं के विद्वान माने जाते हैं और जानकारी यानी बोलने-लिखने-पढ़ने भर 100 से अधिक भाषाओं की, वस्त्र-लगभग धोती-कुर्ता, काम- भारत के सबसे विद्वान लेखकों में से अन्यतम।\nसबसे पहले युवा हिन्दू संन्यासी थे। बाद में आर्य समाजी, फिर बौद्ध और अन्त में पुनर्जन्म को नहीं मानने से मार्क्सवादी। कम्युनिस्ट लेकिन भाषा के इतने आग्रही कि हिन्दी को लेकर पार्टी से अलग हो गए। हिन्दी में 80-90 से अधिक किताबें। दर्शन-इतिहास-धर्म-नाटक-कहानी-विज्ञान-समाजशास्त्र आदि पर शानदार रचनाएँ।\nधर्मग्रन्थों और धर्म पर भी कई किताबें। उदाहर्ण के लिए अभी इसी वक्त मेरे पास है इस्लाम धर्म पर उनकी किताब।\nतो क्या वे धर्मों पर किताब लिखने और पढ़ने से आस्तिक हो गए? संयोगवश मेरे जिले से उनका अत्यन्त निकट और अपरिहार्य संबन्ध।\nउनकी जीवनी पढ़ें। अब देखिए शोध किसे कहते हैं। पटना संग्रहालय में एक विशेष भाग है जिसे उनके नाम पर राहुल सांकृत्यायन दीर्घा कहते हैं। खच्चरों पर लाद कर छ: सौ से ज्यादा पांडुलिपियाँ आदि तिब्बत आदि जगहों से लाए। वैसे वैसे ग्रन्थों की प्रति जो भारत में नष्ट हो चुके थे लेकिन कहीं बचे हुए थे उसे भी खोजकर लाए।\nचंदन कुमार मिश्र, 27 June 2011 3:55 PM\nऔर हाँ, यह तो हमेशा याद रखिए कि हमें नास्तिक होने के लिए भगतसिंह की जरूरत भी नहीं है क्योंकि भगतसिंह के जन्म के पहले भी हजारों नास्तिक रहे हैं।\nमैंने उपर कहा है कि नास्तिक होने के बावजूद भगतसिंह का उदाहरण हम क्यों देते हैं? यह पढ़े और समझे बिना अपने सवाल मत किया करें। लिखने में भी समय लगता है। आप खुद समझ रहे होंगे कि इतने लम्बे जवाब में समय कितना लगता है। वैसे आप सबों ने धर्मशाला समझ रखा है या कम्प्यूटर का सर्च इंजन? इतनी बातों का जवाब किसी को ऐसे नहीं देता, लेकिन नहीं देना पसन्द नहीं था इसलिए दिया।\nगीता क्या मांग दी, मानो पहाड़ टूट गया। यानि इस हिसाब से कामसूत्र पढ़नेवाली हर स्त्री वेश्या या सिर्फ़ कामाचारिणी हो गई? देखिए बन्धु तर्क और शोध समोसे नहीं हैं जो दुकान पर गए, जेब से पैसे निकाले और खा कर चल दिए। शोध अगर किया भी तो इतनी जल्दी तो नहीं कर डालना चाहिए कि एक आलेख(नवभारत टाइम्स या कोई अखबार कुछ लिखे और शुरु हो गए!)देखा और भगतसिंह पर 70 टिप्पणियों वाला विद्वत्तापूर्ण आलेख छाप दिया।\nहम कोई नास्तिकता की पार्टी नहीं खड़ी कर दें तो आप सब पता नहीं किस किस रुप में हमले कर डालेंगे? अभी तो सिर्फ़ विचार व्यक्त किया और आपके विचार सुने भी, तो इतनी परेशानी में हैं।\nएक कहानी सुनिए और अपना नजरिया बदलिए। हम आपको आस्तिक से नास्तिक नहीं बना रहे हैं। अब आपके सभी बिन्दुओं पर विस्तार चर्चा कर ली है।\nएक आदमी सड़क से गुजर रहा था। रास्ते के बगल में उसने देखा बहुत से लोग एक घर बनाने के लिए पत्थर तोड़ रहे थे। वह वहाँ गया और पहले मजदूर से पूछा-‘ क्या हो रहा है?’ मजदूर ने जवाब दिया- ‘देख नहीं रह हो? पत्थर तोड़ रहा हूँ।’\nआगे बढ़कर दूसरे मजदूर से वही सवाल। इस बार जवाब मिला-‘रोजी-रोटी के लिए काम कर रहे हैं’\nफिर आगे जाकर तीसरे मजदूर से वही सवाल और जवाब मिल-‘घर बना रहे हैं।’\nबस समझिए कहानी और मेरी टिप्पणियों पर सवाल खड़ा करने से पहले मेरी सभी टिप्पणियों को पढ़ और समझ डालिए। तब जाकर कोई सवाल कीजिए। क्योंकि जवाब देना आसान नहीं है सवाल कर देना बहुत आसान है।\n(इसी बीच अभिषेक ओझा नाम के एक पाठक आते हैं और अपनी टिप्पणी कर जाते हैं, उसे मैं यहाँ नहीं दे रहा हूँ।)\nचंदन कुमार मिश्र, 27 June 2011 8:52 PM\nजरा ध्यान दीजिए चमनलाल क्या लिखते हैं:\nभगतसिंह के संबंध में उनके चिंतन के संबंध में पंजाब में शायद कुछ अन्य स्थानों पर भी काफी भ्रामक बातें फैलाई गईं। भगतसिंह के जीवन व कार्यकलापों पर बनी आठ फिल्मों द्वारा भी भगतसिंह की छवि काफी विकृत की गई। पंजाब में खालिस्तानी आन्दोलन के दिनों के बाद भी कुछ धार्मिक अंधविश्वासियों द्वारा भगतसिंह को शहादत के निचले स्तर का शहीद बता कर या अपने नास्तिक विश्वासों को छोड़कर धर्म में पुन: आस्थावान होने संबंधी बातें बहुत ओछे स्तर पर कही गई हैं।(20 मार्च 2003)\nयहाँ एक बात याद आई कि लेनिन की जीवनी अपनी फाँसी के दिन पढ़ना मार्क्स या नास्तिकता की तरफ़ झुकाव नहीं है?\nउनके विचारों को तोड़ने-मरोड़ने का सबसे अच्छा का इस पोस्ट पर श्याम गुप्त द्वारा की गई है।\nएक बात ध्यान दीजिए कि 1908 में खुदीराम बोस की फाँसी के पहले की तस्वीर है लेकिन भगतसिंह की बम फेंकने बाद 1929 से 1931 तक कोई तस्वीर क्यों नहीं है? या तो तस्वीर ली नहीं गई या नष्ट कर दी गई। उनके जेल में चार किताबों के लिखने की बात भी आती है, शायद उन्हें भी इधर-उधर कर दिया।\nऔर मैंने एक जगह लिख दिया है कि अंधविश्वास कुछ नहीं होता। विश्वास होता ही अंधा है तो ये अंधविश्वास क्या चीज है? इसलिए भगतसिंह पर विश्वास करनेवाले को अंध-श्रद्धा करनेवाला कोई न कहे। क्योंकि मानव के व्यवहार में या भगतसिंह के व्यवहार में कोई चमत्कार नहीं है।\nगौरव ने जो लिंक भेजा था उसमें आँकँड़ों को बिगाड़कर अपनी मर्जी से निष्कर्ष निकाला गया है कि भगतसिंह नास्तिक नहीं थे।\nफिर भी सभी बहस करनेवाले लोगों का धन्यवाद जिनकी वजह से भगतसिंह और अन्य विषयों पर इतना सोचने और कहने का अवसर प्राप्त हुआ।


2 संख्या वाले व्यक्ति, भाग्यांक, जन्मांक वाले व्यक्ति का स्वभाव, Numerology Hindi\nHome | अंक ज्योतिष\nअंक ज्योतिष | April 27, 2020, 2:23 pm | Jyotish Guide\nसंख्या और अंकशास्त्र का हमारे जीवन पर पूर्ण रूप से बड़ा प्रभाव पड़ता है. अंकशास्त्र हमारे जीवन पर उन संख्याओं के प्रभावों का अभ्यास है. अंकशास्त्र व्यक्तित्व संख्या2वाले लोग सूर्य के कुछ स्त्री गुणों के साथ चंद्रमा द्वारा शासित होते हैं. संख्या2को द्वैत को इंगित करने के लिए जाना जाता है। कूटनीति इस संख्या के केंद्र में है.\nव्यक्तित्व संख्या २ वाले व्यक्ति हर चीज में संतुलन की भावना रखता है. यह व्यक्ति एक मुद्दे के सभी पक्षों को देखने में सक्षम होते हैं. वे सभी स्थितियों में सामंजस्य पूर्ण परिणाम की तलाश करते हैं. बीमार या झगड़ते हुए बहुत परेशान है। वे महान मध्यस्थ बनाते हैं। वे बहुत समझदार हैं। नंबर २ वाले व्यक्ति अच्छे राजनितिक माने जाते हैं. वे स्वभाव से सहज और समझदार होते हैं. लोग हमेशा ईमानदार सलाह लेने के लिए, अक्सर नंबर2व्यक्तित्व की तलाश करते हैं. वे स्वभाव से बहुत तत्त्ववेत्ता हो सकते हैं.\nनंबर2को आस पास के सभी लोग पसंद करते हैं. वे अपने आस पास के सभी रिश्तों में भावनात्मक निवेश करते हैं. वे दूसरों के साथ अपने व्यवहार में हमेशा बहुत चतुर बनते हैं. वे हमेशा दूसरों की देखभाल और प्यार करते हैं, चाहे इससे खुद का नुकसान नुकसान क्यों न हो जाए.\nनंबर2व्यक्तित्व के व्यक्ति हमेशा गलती करने के डर से पीड़ित होते हैं. उन्हें अकेले होने का डर सताता है. वे दूसरों के प्रति बहुत ही विनम्र होते हैं और इनमे कम आत्मसम्मान हो सकता है. इनका आसानी से दूसरों से शोषण होता है. कम आत्मविश्वास का स्तर नंबर2के लिए निर्णय लेना मुश्किल बना सकता है. कठिन निर्णय लेने की कोशिश करने पर वे शारीरिक रूप से बीमार हो सकते हैं. उन्हें जीवन में पूरी तरह से सफल होने के लिए किसी भी संदेह से दूर रहना होगा.\nनकारात्मक स्तर पर नंबर2बहुत निराशावादी हो सकता है. अन्य व्यक्तित्व संख्याओं की तुलना में छोटी चीज़ों का नंबर2पर बड़ा प्रभाव पड़ता है. छोटी-छोटी बातों पर आशा न खोने के लिए उन्हें सावधानी बरतनी चाहिए. आलस्य की ओर झुकाव होता है. नंबर2नियमित रूप से काम करने में असमर्थ होते है. इससे इनके धन की हानि भी होती है. उन्हें अपने काम नैतिकता के साथ रचनात्मक बनाना चाहिए, ताकि काम में रूचि बनी रहे.\nअंकशास्त्र नंबर2व्यक्तित्व पेट और पाचन मुद्दों से पीड़ित हो सकते हैं. ये निर्णय लेने के कारण होने वाली घबराहट से संबंधित हो सकते हैं. तांत्रिक तौर पर अनिद्रा भी नंबर2व्यक्तित्व में आम बात हैं.\nनबर २ वाले व्यक्ति हमेशा रचनात्मक कार्य करने के लिए जाने जाते है. वे हमेशा रचनात्मक कार्य बहुत ही खूबी से करते दिखाई देते है. इसलिए नंबर २ वाले व्यक्ति कलाकार हो सकते है. संगीत, चित्रकारिता, कई तरह की कलाएं, कथा, कविता और नाटक लिखना यह नंबर २ वाले व्यक्ति के लिए सही कार्यक्षेत्र हो सकता है. इन कार्यक्षेत्र में इनके द्वारा किया गया प्रयास योग्य दिशा में हो सकता है.\nअंकशास्त्र के अनुसार नंबर2व्यक्तित्व हमेशा सभी चीजों में संतुलन और शांति चाहते हैं. संतुलन व्यक्तित्व संख्या2के लिए बहुत महत्वपूर्ण है. वे दूसरों के लिए हमेशा समस्याओं को हल निकलने की कोशिश करते हैं, लेकिन इनको खुद के लिए निर्णय लेना सीखना जरुरी चाहिए. असंतुलन का सामना करने और अपने निर्णयों के साथ टिके रहने के लिए उन्हें एक स्तर बनाये रखना सीखना चाहिए. नंबर2रचनात्मक हैं और सभी प्रकार की दोस्ती और संबंधों में यह सफल साबित होते हैं. जो लोग संख्या २ का प्रतिनिधित्व करते है, उन्हें नंबर २ का व्यक्तित्व कहा जाता है, और वे इस श्रेणी के इस लेख में खुद को पाएंगे.\nयह लेख भी अवश्य पढ़े\n1 संख्या वाले व्यक्ति, भाग्यांक, जन्मांक वाले व्यक्ति का स्वभाव, Numerology Hindi\nअंक ज्योतिष और इसका इतिहास | History of Numerology\nA simple and easy way to learn astrology lessons through Jyotish Guide, It's simple and free way.\nशनि साढ़े साती, और इसपर उपाय Shani Sade Sati And Solution\nग्रह परिचय : ज्योतिष में नौ ग्रहों में शनि का महत्व और शनि के द्वारा बने योग


दैनिक जागरण, सिलीगुड़ी से आरई ज्ञानेश्‍वर पांडेय का इस्‍तीफा | No. 1 Indian Media News Portal\nदैनिक जागरण, सिलीगुड़ी से आरई ज्ञानेश्‍वर पांडेय का इस्‍तीफा\nदैनिक जागरण, सिलीगुडी से ज्ञानेश्‍वर पांडेय ने इस्‍तीफा दे दिया है. वे यहां स्‍थानीय संपादक थे. वे जागरण से पिछले दस सालों से जुड़े हुए थे. वे अपनी नई पारी कहां से शुरू करने जा रहे हैं, इसकी जानकारी नहीं मिल पाई है. परन्‍तु बताया जा रहा है कि वे जल्‍द ही किसी नए बैनर के साथ नजर आएंगे.\nज्ञानेश्‍वर पांडेय को काफी सुलझा हुआ पत्रकार माना जाता है. इन्‍होंने अपने करियर की शुरुआत दैनिक आज, पटना से 1990 में की थी. यहां दस साल सेवा देने के बाद जब 2000 में बिहार में दैनिक जागरण की लांचिंग हो रही थी, तब इन्‍होंने जागरण ज्‍वाइन कर लिया था. झारखंड में दैनिक जागरण की कई यूनिटों की लांचिंग में भी इन्‍होंने योगदान दिया. रांची के एडिटोरियल इंचार्ज भी रहे. रांची के बाद इन्‍हें पटना भेज दिया गया था.\nदैनिक जागरण, सिलीगुड़ी की लगातार खराब होती हालत के बाद इन्‍हें वहां का प्रभार सौंपा गया था. लेकिन कम सेलरी और प्रबंधन स्‍तर से कोई मदद नहीं मिलने से ज्‍यादातर लोग सिलीगुड़ी को बॉय करते चले गए. जिससे यहां काफी कम स्‍टाफ बच गए. माना जा रहा है कि लगातार बिनावजह बन रहे दबाव के चलते ज्ञानेश्‍वर पांडेय ने इस्‍तीफा दे दिया. सूत्रों का कहना है कि वे तीन मार्च से ही छुट्टी पर चल रहे थे.


लोकतंत्र में ''खानदान'' की लड़ाई एक बेशर्म मजाक | Hari Bhoomi\nHome > विश्लेषण > लोकतंत्र में खानदान की...\nलोकतंत्र में ''खानदान'' की लड़ाई एक बेशर्म मजाक\nअसली चुनावी नतीजा पिता पुत्र की लड़ाई से नहीं, मतदान से निकलेगा।\nharibhoomi.comCreated On: 11 Jan 2017 12:00 AM GMT Last Updated On: 11 Jan 2017 12:00 AM GMT\nपिछले कुछ महीनों से मुलायम परिवार की अंदरूनी लड़ाई इस तरह सुर्खी बनी हुई है, मानों देश की यह सबसे बड़ी समस्या है। संगठन और सत्ता में वर्चस्व की यह लड़ाई वंशवादी राजनीति का सबसे कुरूप चेहरा पेश कर रही है। हालांकि भारतीय राजनीति में वंशवाद को बढ़ावा देने वाला मुलायम का अकेला उदाहरण नहीं है। हर राज्य में और केंद्र की राजनीति में भी ऐसे अनेक परिवार हैं, जो कई पीढ़ी से राज भोगते आ रहे हैं। किसी लोकतंत्र में वंशवाद की यह राजनीति एक बड़ा प्रश्न खड़ा करती है, परंतु दिक्कत यही है कि सैकड़ों साल तक गुलामी का दंश झेलते-झेलते भारत का आम जनमानस इसे किसी बुराई की तरह देखना और मानना ही भूल गया है। किसी के दादा मुख्यमंत्री थे। फिर पिता बने और उनके बाद पोते को भी मुख्यमंत्री बनने का मौका मिल गया।\nतीन-तीन पीढ़ी राजसी सुख सुविधाएं भोगती रहीं, परंतु तब पीड़ा होती है, जब इनके लिए सत्ता और शक्ति अहम हो जाती है और वे देश का हित तिरोहित करने पर आमादा हो जाते हैं। कई ऐसे परिवार भी इस लोकतांत्रिक व्यवस्था में राज्यों के मुख्यमंत्री और केंद्र की सत्ता में अहम पदों तक पहुंचे हैं, जो अंग्रेजी शासनकाल में राजे-रजवाड़ों के मालिक होते थे, जिन्हें राजा के तौर पर प्रजा सिर झुकाकर सलाम करती थी। आजादी के पहले भारत में पांच सौ साठ से ज्यादा रियासतें थीं। उनमें से अधिकांश राजाओं की संतानें अब भी अलग-अलग राज्यों में सत्ताओं का सुख भोग रही हैं। गरीब पहले भी हुक्म उदूली करता था। आज भी उसकी हालत में कोई गुणात्मक बदलाव देखने को नहीं मिलता।\nबहुत हुआ तो वह सिपाही, रोडवेज बस में चालक-परिचालक या किसी दफ्तर में लिपिक की नौकरी पाकर अपने वरिष्ठों के आदेश का पालन करने को बाध्य है। मुलायम सिंह यादव जैसे खानदानी राज परिवार भी हैं, जो आजादी से पहले तो राजघराने नहीं होते थे, परंतु बाद में किसी आंदोलन के गर्भ से पैदा होने के बाद किसी जाति विशेष अथवा समुदाय के नेता बनकर सत्ता की सीढ़ियां चढ़ने में सफल हो गए। सामाजिक न्याय के नाम पर एक बड़े वर्ग का वोट हासिल करके अलट-पलटकर सत्ता की दहलीज पर चढ़ने वाले ये परिवार बाद में कई तरह के रोगों के शिकार हो गए। इनमें आय से अधिक संपत्ति के मामलों से लेकर वंशवादी राजनीति को बढ़ावा देने के गंभीर रोग तक शामिल हैं। सबसे आश्चर्य की बात यह है कि काबिल चेहरों, समर्पित नेताओं और कार्यकर्ताओं की निरंतर अनदेखी करके दादा के बाद पिता और उसके बाद पुत्र ही पार्टी के सर्वोच्च पदों को हक के साथ हड़पते रहे,परंतु लोकतंत्र में भरोसा रखने वाली ताकतें होठों को सीलकर यह तमाशा देखती रही।\nकिसी ने इसका कभी विरोध नहीं किया। मुलायम खानदान के मौजूदा झगड़े पर भी यदि गौर फरमाएं तो इससे आम जनता का क्या लेना-देना हो सकता है? उसका इस तरह के विवादों से क्या भला होने वाला है? क्या यह झगड़े राज्य के गरीब, वंचित, शोषित और घोर उपेक्षित लोगों के हितों के संरक्षण के लिए हो रहे हैं? क्या उस पिछड़े वर्ग या अल्पसंख्यकों के अधिकारों के लिए हो रहे हैं, जो इन्हें पालकी पर बैठाकर सत्ता की दहलीज तक पहुंचाते रहे हैं? वास्तविकता यह है कि पिता मुलायम सिंह और पुत्र अखिलेश कई तरह की कुंठाओं और गलतफहमियों के शिकार हैं। अतीत की कई घटनाओं से एक-दूसरे से बुरी तरह भरे बैठे हैं और अब मौका मिलते ही बदले की भावना से ग्रस्त होकर एक-दूसरे को उसकी औकात बताने पर आमादा हैं।\nइससे प्रदेश की जनता का क्या भला होने वाला है, जो मीडिया हर वक्त सिर्फ इस एक झगड़े की लाइव कवरेज करके सभी मुद्दों की तिलांजलि दे रहा है? सबसे चौकाने वाली बात यह है कि इसे कुछ इस तरह पेश किया जा रहा है, जैसे जो इस जंग में विजयी होगा वो प्रदेश की सत्ता पर काबिज हो जाएगा? इससे मूर्खतापूर्ण बात और क्या हो सकती है? अखिलेश सरकार के पांच साल के कार्यकाल और कारनामों पर जनता सात चरणों के मतदान में फैसला देने वाली है। असली चुनावी नतीजा पिता पुत्र की लड़ाई से नहीं, मतदान से निकलेगा जिसकी प्रतीक्षा की जानी चाहिए।\nमुलायम सिंह यादव अखिलेश यादव समाजवादी पार्टी चुनाव आयोग साईकिल सीएम कैंडिडे बैठक


आदुरुस्त गोयल रिलीज़ की तारीख - जनवरी 22, 2018\nपरीक्षण के समय के रूप में, कई ट्रेडों ऐसे EURGBP, EURUSD, और GBPUSD दोनों छोटे और लंबे दोनों के रूप में प्रमुख मुद्रा जोड़े पर रखा गया था । विश्लेषण किया गया था, विशेष रूप से व्यापार के समय के दौरान । प्रतिक्रिया तेज थी, और हॉटफॉरेक्स पर व्यापार निष्पादन सबसे तेजी से अनुभव किया गया है में से एक है। IQ Option: स्टॉक्स ट्रेडिंग के लिए एक सहज ऑनलाइन प्लेटफॉर्म, जानिए और भी फायदे। अमेज़न ऑरोरा एक MySQL- संगत है संबंध का डेटाबेस क्लाउड के बाइनरी विकल्प ट्रेडिंग प्लेटफार्म समझाया लिए बनाया गया है, जो ओपन-सोर्स डेटाबेस की सादगी और लागत प्रभावशीलता के साथ पारंपरिक उद्यम डेटाबेस के प्रदर्शन और उपलब्धता को जोड़ती है। RJDBC का उपयोग करके Amazon SageMaker R कर्नेल से Amazon Aurora को जोड़ने के लिए, हम इसका उपयोग करते हैं MariaDB JDBC ड्राइवर, जो पहले से ही जीवन चक्र कॉन्फ़िगरेशन स्क्रिप्ट के माध्यम से नोटबुक इंस्टेंस पर डाउनलोड किया गया है।\nउपयोग करने से पहले बोलिंगर बैंड मोंटेकार्लो की प्रवृत्ति ट्रेडिंग रणनीति एक वास्तविक जमा राशि पर, इसका परीक्षण करना सुनिश्चित करें डेमो खाता। में 1996 वर्ष माशा रसपुतिना ने अपना एल्बम प्रस्तुत किया "मैं शुक्र पर था", जिसमें उज्ज्वल नृत्य रचनाएँ शामिल थीं। रसपुतिना का गीत " बदमाश »। आपको यह ध्यान में रखना होगा कि शेयरों में निवेश से काफी जोखिम जुड़ा होता है. अगर आप खुद कंपनियों के नतीजे समझने, उसके शेयरों का मूल्यांकन करने और बाजार की चाल समझ सकते सकते हैं तभी आपको शेयरों में सीधे निवेश करना चाहिए।\nबाइनरी विकल्प ट्रेडिंग प्लेटफार्म समझाया, सबक और समीक्षा\nसंस्थान में वापस समझे, मेरा तत्व इंटरनेट है मुझे एक लचीला काम अनुसूची और व्यक्तिगत स्वतंत्रता पसंद है I मैं रचनात्मक विचारों को लागू कर रहा हूं मैं लैंडिंग बना रहा हूं, मैं साइट्स का डिज़ाइन करता हूं और मैं विज्ञापन ब्रेडबोर्ड मॉडल विकसित करता हूं। मैं सामाजिक नेटवर्क बाइनरी विकल्प ट्रेडिंग प्लेटफार्म समझाया में जटिल काम करते हैं। Doji के बाद, कीमत वास्तव में नीचे चली गई। यह अभी तक स्पष्ट नहीं है कि क्या यह और नीचे जाएगा या चारों ओर मुड़कर प्रवृत्ति को जारी रखेगा। लेकिन लब्बोलुआब यह है कि कीमत बहुत, बहुत लंबे समय तक बढ़ सकती है। इसके अलावा, और बिना कमबैक के।\nक्या हम शेयर वस्तुओं विदेशी मुद्रा की तुलना कर सकते हैं? हाँ हम कर सकते हैं। सभी बाजारों में समानताएं हैं (तकनीकी विश्लेषण, रेखा-चित्र, व्यापार सिद्धांत …) और व्यापार घंटे, विनियमन, उपकरणों की संख्या, उत्तोलन आदि जैसे अंतर हैं।\nसंसदीय कार्यमंत्री कमलनाथ ने गुरुवार को कड़े शब्दों में कहा कि भाजपा तेलंगाना बिल का विरोध करना चाहती है तो करे, बिल अब राज्यसभा की प्रॉपर्टी है। उन्होंने साथ ही कहा कि कल संपन्न हो रहे संसद के सत्र। जबकि गति संकेतक अस्थिरता का एक सीधा उपाय है, यह दिशा को भी मापता है, साथ ही परिवर्तन की दर भी। एक विदेशी मुद्रा अस्थिरता मीटर जो दिशा के साथ फैलाता है और आपको विशुद्ध रूप से अस्थिरता के परिमाण के बारे में बताता है, वो औसत ट्रू रेंज इंडिकेटर (या एटीआर) है। किसी भी व्यवसाय की तरह, किसी विचार को कार्यान्वित करने के लिए, किसी व्यवसाय विचार पर विचार करना, उसके कार्यान्वयन के तरीके, लोगों को किसी परियोजना पर काम करने के लिए आकर्षित करना आवश्यक है। इसके लिए कुछ निवेश की आवश्यकता होगी, लेकिन पैसे के अभाव में बाइनरी विकल्प ट्रेडिंग प्लेटफार्म समझाया निवेशक बचाव में आ सकते हैं।\nमात्रात्मक संकेतक जो उद्यम के उत्पादन और आर्थिक गतिविधियों को दर्शाते हैं। रिपोर्टिंग के मुताबिक लाभ और वित्तीय परिणामों की गतिशीलता का विश्लेषण। उद्यम की लाभप्रदता का कारक विश्लेषण। प्रतिस्पर्धात्मकता में सुधार करने के लिए भंडार।\nभारत में विभिन्न प्रकार के लोग रहते है सभी की आर्थिक स्थिति अलग अलग होती है इसी स्थिति को देखते हुए बैंक खाते को बनाया गया भारत में बैंक का इतिहास दो सौ वर्ष पुराना है देश में विभिन्न प्रकार के लोग विभिन्न प्रकार से रहते है जिनकी विभिन्न प्रकार की आय होती है उन्ही को देखते हुए बैंक खातों का निर्माण किया गया। बिटकॉइन अप्रैल तकनीकी पूर्वानुमान नीचे दिए गए चार घंटे के चार्ट पर, हम देखते हैं कि बीटीसी / यूएसडी की जोड़ी ने अपने पहले के नुकसान को वापस पा लिया है और 38.2% फिबोनाची रिट्रेसमेंट स्तर पर कारोबार कर रही है। कीमत में भी 7,000 के स्तर से थोड़ा कम महत्वपूर्ण प्रतिरोध पाया गया है। इस बीच, जोड़ी ने एक त्रिकोण पैटर्न भी बनाया है, जो इसकी नोक के पास है। इसका तात्पर्य यह है कि मूल्य जल्द ही उल्टा हो सकता है, और संभवतः 78.6 के 9,000% फाइबोनैचि स्तर तक चला जा सकता है।\nECN MT4 खाता ECN MT5 खाता ECN ZERO खाता FXTM बाइनरी विकल्प ट्रेडिंग प्लेटफार्म समझाया Pro खाता FXTM Pro MT5 ECN Zero MT5।\nस्टील्स की वेल्डेबिलिटी के लिए निकेल (एच) प्रभावित नहीं होता है। इसकी उपस्थिति शक्ति की ताकत, स्टील की plasticity बढ़ जाती है, इसकी एक अच्छी तरह से तैयार संरचना के गठन में योगदान देता है।\nइस एप्लिकेशन को आप पाठ और उपाध्यक्ष प्रतिकूल द्विआधारी अनुवाद कर दूँगी। सिर्फ तुम्हारे लिए एक सरल अनुवादक।\n''मैं उन हज़ारों परिवार के बारे में सोचने लगी जो इस तरह की परिस्थिति में फ़ंसे हए थे. मैंने कुटुंबश्री संस्था से बात की और फ़िर हमने सार्वजनिक स्थानों की सफ़ाई का काम शुरू कर दिया.''। यह कैसे काम करता है यह है यदि आपका ग्राहक बाइनरी विकल्प ट्रेडिंग प्लेटफार्म समझाया उत्पाद खरीदने के लिए इस सेवा का उपयोग करने का निर्णय करता है, तो उन्हें उनके बैंक का चयन करने के लिए कहा जाएगा, साथ ही साथ वह किस खाते से भुगतान करना चाहते हैं आपको तत्काल उनके भुगतान के बारे में सूचित किया जाता है और आपकी डिलीवरी प्रक्रिया शुरू हो सकती है। इस सेवा की सबसे अच्छी सुविधाओं में से एक यह है कि आपके ग्राहकों को आपके किसी भी क्रेडिट या बैंकिंग जानकारी को छोड़ने की ज़रूरत नहीं है, यह उपलब्ध सबसे सुरक्षित विकल्पों में से एक। ट्रॉन भी एक और सिक्का है जिसे $ 0.0330 के क्षेत्र में बहुत मजबूत प्रतिरोध का सामना करना पड़ा। हालांकि, कीमत में गिरावट से पहले यह लंबे समय तक नहीं रहा। चूंकि TRX $ 0.0326 के समर्थन को तोड़ने में सक्षम था, इसलिए $ 0.0322 और $ 0.0320 के समर्थन क्षेत्रों की ओर गिरावट जारी रहने की उम्मीद है। प्रमुख बाधा $ 0.0330 के समर्थन स्तर में लगती है।\nप्रत्येक ब्रोकर के ग्राहक द्वारा यह राशि कर सकते हैंविभिन्न वित्तीय बाजारों में विकास के लिए उपयोग किया जाता है। इसके बाद, हमें अध्ययन करना होगा कि विभिन्न प्रकार की रणनीतियों का परीक्षण करने के लिए बाइनरी विकल्प क्या हैं, और इसी तरह। इन क्षणों पर विचार करने के बाद, व्यापारी को वास्तविक धन के साथ व्यापार खाते को भरने का अवसर मिलेगा, और उसके बाद उसकी स्थिति स्वचालित रूप से "डेमो" से "असली" में बदल जाएगी। यह मत भूलना कि ओलंप व्यापार के डेमो खाते पूरी तरह से असली का पालन करते हैं, और वे किसी भी प्रतिबंध के अधीन नहीं हैं। एक आधिकारिक विनियमन या लाइसेंस विश्वसनीयता और सुरक्षा को प्रसारित करता है। हर व्यापारी को दलाल के साथ खाता खोलने के बारे में पता लगाना चाहिए। इस विनियम का उद्देश्य तुच्छ और धोखेबाजों को बाजार से बाहर धकेलना है। लाइसेंस कुछ मानदंडों और विनियमों है कि एक स्वच्छ और सुरक्षित व्यापार की गारंटी की आवश्यकता है।\nक्रिप्टोकरेंसी के बारे में सम्पूर्ण जानकारी अक्टूबर 17, 2017\nविदेशी मुद्रा पूर्वानुमान जुलाई 15, 2017\nट्रेडिंग फॉरेक्स कैसे शुरू करें फरवरी 3, 2020\nद्विआधारी विकल्प के लिए सर्वश्रेष्ठ पुस्तकें जुलाई 21, 2020\nखरीदारी के लिए आशी शाफ ट्रेंड सिस्टम ट्रेडिंग रणनीति के संकेत मार्च 4, 2017


मंत्री इमरती देवी बोलीं.. पार्टी जाए भाड़ में.. - द क्राइम इन्फो\nइमरती देवी के बयान के निकाले जा रहे कई मायने\nग्वालियर । मध्यप्रदेश की महिला एवम् बाल विकास मंत्री इमरती देवी (Imarti Devi) एक बार फिर सुर्खियों में आ गई है। इस बार वें अपने बयान को लेकर चर्चा में हैं। डबरा (Dabra) विधानसभा सीट पर चुनाव प्रचार करते हुए उन्होंने ऐसा बयान दे दिया है, जिससे सियासी हलचल मच गई है। वहीं बयान के कई मायने निकाले जा रहे है। इमरती देवी का एक वीडियो सोशल मीडिया पर तेजी से वायरल हो रहा है। जिसमें वो कहती सुनाई दे रहीं है कि पार्टी जाए भाड़ में। द क्राइम इन्फो इस वीडियो की सत्यता की पुष्टि नहीं करता।\nइमरती देवी का बयान\nवीडियो में इमरती देवी एक सिख समाज के व्यक्ति से बात करती नजर आ रहीं है। वो कहती है कि – ‘जहां इमरती देवी खड़ी हो जाती वहां हिंदुस्तान… डबरा वालों के संग में इमरती देवी तुम लोगों के लिए ही लड़ रही है। पार्टी..पार्टी जाए भाड़ में।’ विडियो में इतना कहकर इमरती देवी वहां से निकलती दिख रहीं है। उन्होंने किस पार्टी को भाड़ में जाने को कहा ये स्पष्ट नहीं है। लेकिन कांग्रेस ने अपनी हिसाब से मतलब निकाल लिया है।\nसुनिए क्या बोलीं इमरती देवी\nइस मामले में कांग्रेस के ग्वालियर चंबल संभाग के मीडिया प्रभारी के के मिश्रा का बयान सामने आया है। उन्होंने ट्वीट करते हुए कहा कि – शिवराजसिंह चौहान जी,जिन बिकाऊओं के बल आप सत्ता की चाशनी का आनंद ले रहे हैं,वे हमारी नाव में छेद करके आपके साथ आये हैं!जो हमारे नहीं हुए वे आपके? इमारती देवी के हारने के पहले ही तेवर देखिए,कह रही हैं “पार्टी जाए भाड़ में”??\nयह भी पढ़ें: कमलनाथ को मिला ‘सुप्रीम’ साथ, चुनाव आयोग के आदेश पर रोक\nइमरती का दूसरा बयान\nवहीं इस मामले में इमरती देवी का दूसरा बयान भी आ गया है। उन्होंने कहा कि वें तो कांग्रेस को भाड़ में जाने को के रही थी। भाजपा से तो वो खुद चुनाव लड़ रहीं है। लिहाजा भाजपा के लिए ऐसा क्यों कहेंगी। इमरती ने कहा कि भाजपा की तो पूजा करती है। उन्होंने बताया कि रास्ते में कुछ लोगों ने उनका काफिला रोक लिया था। वो लोग किसानों कि बात कर रहे थे। इतने में कांग्रेस पार्टी जिंदाबाद कि आवाज आती थी, उसके जवाब में कहा था कि पार्टी जाए भाड़ में।\nTags: Dabra me Imarti Devi, Imarti Devi, Imarti Devi ka Bayan, MP By Election, Party Jaye Bhad me, Up Chunav


भारत में 5-6 दिनों में कोरोना वायरस के मामले लगभग दोगुने हुए, मृतकों की संख्या भी बढ़ी\nभारत में 5-6 दिनों में ...\nभारत में कोरोनावायरस से संक्रमित लोगों की संख्या लगातार बढ़ती जा रही है. पिछले 5-6 दिन में संक्रमित लोगों की संख्या लगभग दोगुनी हो गई है...\nजनज्वार। भारत में कोरोनावायरस का प्रकोप बढ़ता ही जा रहा है. पुष्ट मामलों के साथ मरने वालों की संख्या भी लगातार बढ़ रही है. पुष्ट मामलों की संख्या के बारे में सरकार द्वारा साझा किए गए आधिकारिक आंकड़े बताते हैं कि सकारात्मक मामलों की संख्या हर पांच से छह दिनों में दोगुनी हो रही है.\nबता दें,6मार्च को भारत में दर्ज किए गए मामलों की संख्या लगभग 30 थी. उसके बाद से पुष्ट किए गए मामलों की संख्या तेजी से बढ़ती जा रही है. केवल पांच दिनों में, भारत में सकारात्मक मामलों की संख्या बढ़कर 60 पर पहुंच गई. 17 मार्च को कोरोना संक्रमित लोगों की संख्या 131 हो गई. केवल छह दिनों में 71 मामलों की वृद्धि.\nयदि इसी तरह का पैटर्न जारी रहा, तो भारत अगले छह दिनों में मामले 252 पर पहुंच सकते हैं. रिपोर्ट किए गए मामले भारत में लगातार बढ़ते जा रहे हैं. ऐसी आशंका है कि मामलों की संख्या इससे अधिक हो सकती है, क्योंकि पॉजिटिव लक्षणों वाले कई लोगों का परीक्षण अभी तक नहीं किया गया है.\nइसी तरह से इटली में दो सप्ताह में संक्रमित लोगों की संख्या 322 से बढ़कर 10,000 पर पहुंच गई थी. चिकित्सा विशेषज्ञों ने इसके बारे में चेतावनी दी है और कहा है कि बाहर निकलते समय नागरिकों को बेहद सावधानी बरतने की जरूरत है.\nलेकिन फ्रांस, इटली और ईरान जैसे अन्य देशों की तुलना में भारत में संक्रमित लोगों की संख्या अभी बहुत कम है. यानी ऐसे मामले अभी बहुत कम सामने आ रहे हैं और जहां पर भी सामने आ रहे हैं सरकार की तरफ से उन्हें तुरंत अस्पताल पहुंचाया जा रहा है.मंगलवार को भारत की वित्तीय राजधानी मुंबई में 64 वर्षीय व्यक्ति की मौत के साथ कोरोनावायरस के कारण भारत में तीसरी घातक घटना हुई. मुंबई में जिस शख्स की मौत हुई है वो दुबई की यात्रा से वापस आए थे और पिछले सप्ताह सकारात्मक परीक्षण किया गया था. उनका निधन मुंबई के कस्तूरबा अस्पताल में हुआ.\nइस बीच, उत्तर प्रदेश के नोएडा में दो नए सकारात्मक मामलों की पहचान की गई. उन्हें आइसोलेशन में रखा गया है. लेकिन जिस तरह से मामले बढ़ते जा रहे हैं, उससे इस बात का डर बढ़ता जा रहा है कि कहीं एक जगह पर रह रहे लोगों में सामुदायिक रूप से कहीं न फैलने लगे. डॉक्टरों का कहना है कि वायरस के प्रकोप से निपटने के लिए सबसे अच्छा तरीका परीक्षण कराना है और एक दूसरे के संपर्क में आने से बचना है. वायरस के प्रसार को रोकने के लिए समाजिक कार्यक्रमों पर रोक लगाना भी काफी बेहतर तरीका है. यहां तक कि सरकारों ने लोगों को इकट्ठा होने से रोकने के लिए कई जगहों पर लॉकडाउन कर दिया है.\nकार्यालयों और कॉरपोरेट्स ने भी भारत में 100 से अधिक मामले सामने आने के बाद कर्मचारियों को घर से काम करने की अनुमति दे दी है. पूरी दुनिया में कोरोनावायरस से संक्रमित लोगों की संख्या 1.6 लाख से अधिक हो गई है, जबकि इससे मरने वालों की संख्या 6,600 को पार कर गई है.


मां ने क्यों डांटा अथर्व को? जानने के लिए देखें सोनी सब का शो 'वागले की दुनिया' - The National Bulletin Hindi\nHome मनोरंजन मां ने क्यों डांटा अथर्व को? जानने के लिए देखें सोनी...\nमां ने क्यों डांटा अथर्व को? जानने के लिए देखें सोनी सब का शो ‘वागले की दुनिया’\nआप बड़े हैं। आपको समझदारी दिखानी चाहिए। बच्चों के साथ आप भी बच्चे बन गए या बच्चों को अनाप-शनाप बोल गए, तो छोटू का दिल छलनी हो सकता है। इतना ही नहीं ये छोटू के लिए घातक हो सकता है। कुछ ऐसा ही दिखेगा आने वाले एपिसोड में। देखते रहिए सोनी सब का मशहूर शो वागले की दुनिया।\nमुबंई। टीवी में आप वैरायटी ऑफ़ शोज़ क्यों देखते हैं? इसका जवाब है हमेशा कुछ नया सीखने की ललक। फिर चाहे वो घरेलू धारावाहिक हो, काॅमेडी शो, कुकिंग शो या कुछ भी। ऐसी सीखने की ललक आपको सोनी सब के शो वागले की दुनिया में दिखेगी। सही पहचाना आपने यह पुराना शो है, पर सालों बाद नए लुक, नए अंदाज़ में आपके सामने आया है। पहले की तरह आप इसे फिर से अपार प्यार दे रहे हैं।\nसोनी सब का हिट शो वागले की दुनिया हमें हमेशा महत्‍वपूर्ण सीख देता है। यह शो की बताता है कि कैसे छोटी-छोटी बातों में कैसे खुश रहा जा सकता है। आने वाले एपिसोड में वागले परिवार में होने वाली एक ऐसी ही रोजमर्रा की बातचीत की झलक नजर आती है। लेकिन इस बार चीजें थोड़ी हाथ से बाहर होने वाली हैं। जिसकी वजह से अथर्व किसी से भी बात नहीं कर रहा है। क्‍या वंदना को इस बात का एहसास होगा कि उसकी डांट की वजह से अथर्व मौन हो गया है? क्‍या वागले परिवार अथर्व की इस चुप्पी को तोड़ पाएगी?\nआगे आने वाले एपिसोड्स में अथर्व (शाहीन कपही) और विद्युत (हितांशु नागाई) हमेशा की तरह अपनी उत्‍सकुकता में परिवार के हर सदस्‍य से कई सारे सवाल पूछते हैं। उनके सवालों का तुरंत ही जवाब भी मिलता जाता है, लेकिन अथर्व फिर सवाल लेकर खड़ा हो जाता है। इस तरह लगातार बकबक से वंदना बौखलाकर अथर्व को बेकार के सवाल पूछने पर डांट लगाती है। वह उससे कहती है कि वह चुप हो जाए, वरना वह हमेशा के लिए चुप हो जाएगी। अथर्व को यह डांट दिल पर लग जाती है। वह भविष्‍य में किसी से भी बात नहीं करने का फैसला करता है। इससे वह एक मौन अवस्‍था में चला जाता है। नतीजतन पूरा वागले परिवार हैरान रह जाता है।\nवंदना का किरदार निभा रहीं, परिवा प्रणति कहती हैं, ‘’पेरेंट होने के नाते हमारी काफी जिम्‍मेदारियां होती हैं। ऐसा करते हुए कई बार हम भूल जाते हैं कि हम अपने बच्‍चों या पेरेंट्स से बात कर रहे हैं। कई बार ऐसी बातें कह जाते हैं जोकि उनकी भावनाओं को ठेस पहुंचाती हैं। मुझे लगता है कि पेरेंट्स के लिए यह जरूरी है कि वह अपनी बातों को लेकर सतर्क रहें। यह एपिसोड इस तरह की स्थिति को लेकर एक झलक भी पेश करता है। हमारे दर्शकों को आने वाले एपिसोड जरूर पसंद आयेंगे, क्‍योंकि उन्‍हें देखने को मिलेगा कि कैसे वागले परिवार अथर्व को मनाने के लिये पूरी जी-जान लगा देते हैं, ताकि वह अपनी चुप्‍पी तोड़ दे।\nअथर्व की भूमिका निभा रहे, शाहीन कपाही कहते हैं, ‘’एक बच्‍चा होने के नाते मेरा मानना है कि कई बार हमारे पेरेंट्स हमसे कुछ ऐसा कह जाते हैं जिससे हमें ठेस लगती है। लेकिन ऐसा कुछ देर ही चलता है। कुछ ऐसा ही आगे आने वाले एपिसोड्स में दिखाया गया है। इस सीक्‍वेंस की शूटिंग करने में मुझे काफी मजा आया है, क्‍योंकि चुप रहकर एक्टिंग करना मुश्किल है लेकिन मजेदार भी है।‘’\nPrevious articleसखी सैईयां तो खूबे कमात हैं महंगाई डायन खाये जात हैं…\nNext articleCOVID19 Update : खुशखबरी ! गांवों में नजीर बनता कोरोना टीकाकरण\nSurekha Sikri : अनंत यात्रा पर चली गई “दादी सा”, अब...


मोदी के खिलाफ विपक्षी एकता का पता तो 2019 से पहले ही लग जाएगा – Legend News\nJune 20, 2018 LegendNews\t0 Comments 2019, चुनाव, मोदी, राज्य सभा के उपसभापति, विपक्षी एकता\nनई दिल्ली। राज्य सभा के उपसभापति पी. जे. कुरियन 1 जुलाई को रिटायर हो रहे हैं। इसके बाद उपराष्ट्रपति वेंकैया नायडू को नए डेप्युटी चेयरमैन के चुनाव की प्रक्रिया को संपन्न कराना है। एक तरफ बीजेपी आम सहमति बनाकर इस पोस्ट को अपने उम्मीदवार के लिए सुरक्षित करना चाहती है तो वहीं विपक्षी पार्टियां एक संयुक्त उम्मीदवार की संभावनाएं तलाश रही हैं। ऐसे में 2019 के लोकसभा चुनाव से पहले यह विपक्षी एकता का असली टेस्ट भी साबित होगा।\nबीजेपी के पास 106 सांसदों का समर्थन है, जिसमें AIADMK के 14 MPs शामिल हैं। उधर, विपक्षी पार्टियों का सम्मिलित आंकड़ा 117 तक पहुंच रहा है, जिसमें TDP भी शामिल है। हालांकि 245 सदस्यीय सदन में जीत के लिए 122 वोटों की जरूरत होगी। ऐसे में समीकरण फिलहाल इस बात की ओर इशारा कर रहे हैं कि दोनों पक्षों को अतिरिक्त वोट की जरूरत होगी।\nअब सबके निशाने पर BJD, TRS और YSRCP जैसी क्षेत्रीय पार्टियां हैं जो NDA और विपक्षी पार्टियों के बीच कुर्सी की रेस में बड़ी भूमिका निभा सकती हैं। दोनों ही पक्ष अब इन पार्टियों को साधने में जुट गए हैं।\nइसलिए अहम है यह चुनाव\nराज्य सभा में बहुमत न होना बीजेपी के लिए बड़ी समस्या है। आम चुनाव से एक साल पहले पार्टी कानूनों को पास कराना चाहेगी और इसके लिए चेयरमैन (वेंकैया नायडू) और डेप्युटी चेयरमैन बड़े मददगार साबित हो सकते हैं। उधर, कांग्रेस के लिए उपसभापति की सीट पर कब्जा जमाना उसके लिए किसी ‘संजीवनी’ से कम नहीं होगा, लेकिन वह किसी गैरकांग्रेसी उम्मीदवार को सहयोग देने के लिए भी मजबूर हो सकती है।\n← संस्कृति यूनिवर्सिटी में Life Skills सुधारने पर विशेष ध्यान\nRohit Vemula की मां ने विपक्ष का चेहरा बेनकाब कर दिया, राहुल गांधी माफी मांगे: पीयूष गोयल →


Know how to do meditation at home.- जानिए घर पर मेडिटेशन कैसे की जा सकती है।\nएंग्जाइटी की दवाओं से बेहतर है मेडिटेशन, यहां जानिए इसे करने का सबसे आसान तरीका\nPublished on: 12 May 2022, 07:00 am IST\nमेडिटेशन बहुत सारे तनाव, चिंता और अवसाद को दूर भगाने में आपकी मदद कर सकती है। इसलिए यह जानना जरूरी है कि आप इसे घर पर अकेले कैसे कर सकती हैं।\nयहां जानिए मेडिटेशन करने का सही तरीका। चित्र शटरस्टॉक।\nआजकल की इस भागदौड़ भरी जिंदगी में एंग्जाइटी (Anxiety), डिप्रेशन (Depression), थकान (Fatigue) और घबराहट (Nervousness) जैसी अन्य समस्याएं हमारे लिए आम होती जा रही हैं। ये सभी समस्याएं न केवल मानसिक (Mental health) रूप से बल्कि शारीरिक (Physical health) रूप से भी बुरी तरह प्रभावित कर सकती है। वर्किंग वुमन हो या हाउसवाइफ ज्यादातर महिलाएं तनाव की शिकार हैं। ध्यान (Dhyana) या मेडिटेशन (Meditation) आपको इस समस्या से उबरने में मदद कर सकता है। पर अगर आप यह सोच कर चिंतित हैं कि ध्यान के लिए आपको दूर पहाड़ों पर जाने की जरूरत है, तो आप बिल्कुल गलत हैं। असल में मेडिटेशन आप अपने घर (How to do Meditation at home) में भी बहुत आराम से कर सकती हैं। बस जरूरत है अपने लिए एकांत में थोड़ा सा समय निकालने की। आइए जानते हैं क्या है मेडिटेशन करने का सबसे सही तरीका।\nदवाओं से बेहतर है मेडिटेशन\nपरिवार से लेकर ऑफिस तक सभी चीजों के बीच संतुलन बनाकर चलने के लिए सबसे जरूरी है आपका मानसिक रूप से मजबूत होना। मानसिक रूप से स्वस्थ व संतुलित रहने के लिए अनावश्यक दवाइयों की जगह मेडिटेशन आपके लिए सबसे ज्यादा फायदेमंद रहेगा। दिन के केवल 15 से 30 मिनट मेडिटेशन को देने से आप अपने दिमाग को शांत और परेशानियों से दूर रह सकती है। आज जानेंगे मेडिटेशन किस तरह हमारे लिए फायदेमंद हो सकता है साथ ही इसे करने के आसान स्टेप्स।\nपहले समझिए क्या है ध्यान या मेडिटेशन\nमेडिटेशन ध्यान की एक मुद्रा है जो हमें मानसिक रूप से शांत और एकाग्र रहने में मदद करती है। मेडिटेशन नकारात्मकता से दूर रखने के साथ आंतरिक रुप से उत्साहित और प्रसन्न रखती है। साथ ही साथ यह आपकी ऊर्जा शक्ति और आत्म शक्ति को भी बनाए रखती है।\nयहां हैं मेडिटेशन के अभ्यास के फायदे\n1. मेडिटेशन मानसिक तनाव को कम करता है। साथ ही आपको शांत रहने में भी मदद करता है।\n2. चिंता को नियंत्रित रखने में मददगार होता है। साथ ही चिंता से होने वाली समस्याओं को भी दूर रखता है।\n3. ब्लड प्रेशर को नियंत्रित रखता है।\n4. एकाग्रता और जागरूकता को बनाए रखता है।\n5. आपकी नींद को संतुलित रखता है।\n6. बुरी आदतों से लड़ने में मददगार होता है।\n7. इम्युनिटी को बूस्ट करता है। साथ ही स्वास्थ्य समस्याओं से भी लड़ने में मददगार है।\n8. ऊर्जाशक्ति को बढ़ाता है। साथ ही आपकी आत्मक्षमता को भी बढ़ाने में मददगार रहेगा।\nअब जानिए आप कैसे घर पर ही आराम से कर सकती हैं मेडिटेशन (how to do meditation at home)\nस्टेप 1. शांत जगह का चयन करें\nसबसे पहले किसी शांत जगह का चयन करें। बैठने के लिए कुर्सी या आरामदायक गद्दे का प्रयोग कर सकती हैं। मेडिटेशन की मुद्रा में बैठने से पहले शरीर को थोड़ा स्ट्रेच करें।\nस्टेप 2. पीठ सीधी करके सुखासन की मुद्रा में बैठें\nमेडिटेशन करते वक्त पालथी मारकर यानी सुखासन की मुद्रा में पीठ एकदम सीधी करके बैठें। साथ ही अपनी गर्दन और कंधे को भी सीधा रखें। उसके बाद अपनी आंखें बंद करें।\nमेडिटेशन करते वक़्त पीठ और कंधे को रखें सीधा। चित्र: शटरस्‍टॉक\nस्टेप 3. श्वसन क्रिया\nआंखें बंद करके ध्यान केंद्रित करते हुए गहरी सांस लें। गहरी सांस अंदर लेते हुए अपने लंग्स को रिलैक्स करें, और फिर धीरे-धीरे अपने नाक से सांस छोड़ें। ऐसा कम से कम 10 से 15 बार करना है।\nस्टेप 4. एकाग्रचित रहें\nमेडिटेशन के दौरान दिमाग में कई तरह के नकारात्मक विचार आ सकते हैं। ऐसे में खुद को एकाग्र रखने की जरूरत है। अपने दिमाग को खाली रखें, फिजूल की बातों को खुद पर हावी न होने दें। धीरे-धीरे आप खुद को फोकस करना सीख जाएंगी।\nस्टेप 5. दोनों आंखों के बीच में ध्यान केंद्रित करें\nखुद को पूरी तरह रिलैक्स रखें और जितना हो सके उतना सकारात्मक चीजों के प्रति ध्यान लगाएं। साथ ही अपने शरीर पर ध्यान लगते हुए सोचें कि आपके शरीर को किस चीज की आवश्यकता है। यदि आप चाहें तो मंत्रोच्चारण भी कर सकती हैं। उसके बाद कुछ देर यूं ही शांत बैठें।\nस्टेप 6. हथेलियों को रगड़ें और आंखे खोलें\nउचित लाभ के लिए मेडिटेशन की इस मुद्रा में कम से कम 15 से 30 मिनट तक बैठे। मेडिटेशन करने के बाद, उठते वक्त एकदम से अपनी आंखें न खोलें। अपने फोकस प्वाइंट से ध्यान हटाएं और एक गहरी सांस लें। अपनी हथेलियों को तेजी से रगड़ें और उस गर्मी को आंखों से स्पर्श करें। हथेलियों से ढके हुए ही धीरे-धीरे आंखें खोलें। अब आप हल्के हल्के प्रकाश में आ सकती हैं। आपके ध्यान की प्रक्रिया पूरी हुई। अपनी क्षमता और सुविधा के अनुसार आप ध्यान की अवधि बढ़ा भी सकती हैं।\nयह भी पढ़ें : World Chronic Fatigue Syndrome Day : लंबी थकान हो सकती है इस गंभीर बीमारी का संकेत\nanxietyDepressionMeditationstressइमोशनल हेल्‍थमेंटल हेल्‍थयोग-ध्‍यान-प्राणायामहेल्‍दी रहें


कठुआ मामले में एसआईटी पर एफआईआर के निर्देश सहित आज के अखबारों की प्रमुख सुर्खियां\nकमलेश तिवारी हत्याकांड में दो और संदिग्ध गिरफ्तार | नवजोत कौर सिद्धू ने कांग्रेस छोड़ी\nकठुआ मामले पर एक विरोध प्रदर्शन | रॉयटर्स\nआईएनएक्स मीडिया मामले में सीबीआई द्वारा दर्ज केस में पूर्व वित्त मंत्री पी चिदंबरम को जमानत मिल गई है. सुप्रीम कोर्ट ने उन्हें जमानत देते हुए सीबीआई की इस दलील को खारिज कर दिया कि पी चिदंबरम देश छोड़कर भाग सकते हैं. हालांकि पूर्व वित्त मंत्री को रिहाई के लिए अभी इंतजार करना होगा क्योंकि 24 अक्टूबर तक वे ईडी की हिरासत में हैं. यह खबर आज कई अखबारों के पहले पन्ने पर है. इसके अलावा भारत के खिलाफ टेस्ट सीरीज में दक्षिण अफ्रीका का 3-0 से सूपड़ा साफ होने की खबर को भी कई अखबारों ने प्रमुखता से जगह दी है.\nकमलेश तिवारी हत्याकांड में दो और संदिग्ध गिरफ्तार\nकमलेश तिवारी हत्याकांड में दो और संदिग्धों की गिरफ्तारी हुई है. द इंडियन एक्सप्रेस के मुताबिक यह गिरफ्तारी गुजरात से हुई. संदिग्धों के नाम हैं अशफाक हुसैन और मोइनुद्दीन खुर्शीद पठान. गुजरात एटीएस ने कल शाम इन्हें गुजरात-राजस्थान की सीमा से गिरफ़्तार किया. गुजरात एटीएस के डीआईजी हिमांशु शुक्ला के मुताबिक दोनों आरोपितों ने अपना अपराध कुबूल कर लिया है. उनके मुताबिक दोनों को उत्तर प्रदेश पुलिस को सौंप दिया जाएगा. हिंदू महासभा के पूर्व नेता कमलेश तिवारी की बीते हफ्ते लखनऊ में हत्या कर दी गई थी. इन दो संदिग्धों के अलावा गुजरात से तीन और लोगों को भी इस मामले में गिरफ़्तार किया गया है.\nकठुआ मामला : एसआइटी पर एफआइआर दर्ज करने का निर्देश\nबहुचर्चित कठुआ बलात्कार मामले में एक नया मोड़ आ गया है. दैनिक जागरण के मुताबिक जम्मू की एक अदालत ने मामले की जांच करने वाली राज्य क्राइम ब्रांच की छह सदस्यीय स्पेशल इनवेस्टिगेशन टीम (एसआइटी) के खिलाफ एफआईआर दर्ज करने का निर्देश दिया है. उन पर फर्जी गवाह तैयार करने, उन्हें गैरकानूनी ढंग से हिरासत में रखने और मानसिक व शारीरिक तौर पर प्रताड़ित करने का आरोप है. कठुआ में आठ साल की बच्ची से दुष्कर्म के बाद उसकी हत्या हुई थी. इस मामले में आठ आरोपित थे. अदालत ने इनमें से छह को दोषी करार दिया था. एक नाबालिग के खिलाफ जुवेनाइल जस्टिस बोर्ड में मामला चल रहा है, जबकि एक आरोपित को बरी किया जा चुका है.\nनवजोत कौर सिद्धू ने कांग्रेस छोड़ी\nपंजाब में पूर्व कैबिनेट मंत्री नवजोत सिंह सिद्धू की पत्नी नवजोत कौर सिद्धू ने कांग्रेस से नाता तोड़ दिया है.टाइम्स ऑफ़ इंडिया के मुताबिक अनुसार नवजोत कौर ने कहा कि अब वे किसी भी राजनीतिक पार्टी के साथ नहीं हैं. उन्हंने खुद को सिर्फ समाजसेवी बताते हुए कहा है कि उनका लक्ष्य अपने क्षेत्र का विकास करना है. नवजोत कौर सिद्धू ने कांग्रेस को कटघरे में खड़ा किया. उन्होंने कहा कि पार्टी के लोगों की वजह से ही पंजाब के मुख्यमंत्री अमरिंदर सिंह और नवजोत सिंह सिद्धू के बीच टकराव हुआ. कुछ समय पहले नवजोत सिंह सिद्धू ने पंजाब में राज्य मंत्री के पद से इस्तीफ़ा दे दिया था, हालांकि वे कांग्रेस में बने हुए हैं.


अपना दौर: 'आदिम' परम्पराओं के निर्वाह का 'सिद्ध' क्षेत्र/बलराम अग्रवाल\n'आदिम' परम्पराओं के निर्वाह का 'सिद्ध' क्षेत्र/बलराम अग्रवाल\nअसुविधाओं से भरी यात्रा की थकान, गैर जिम्मेदार राजनीतिकों और अशिक्षा तथा अंध-परम्पराओं में जकड़े सामाजिकों के प्रति क्षोभ से उत्पन्न आक्रोश, सारी परेशानियाँ और हिचक एक तरफ तथा ताजी हवा और प्रकृति के संसर्ग की बदौलत प्राप्त प्रसन्नता एक तरफ। (बेटी अपेक्षा अपने छोटे बेटे नेहिल के साथ प्रसन्न मुद्रा में) चित्र:बलराम अग्रवाल\nकल,4मई, 2015 को बुद्ध पूर्णिमा के अवसर पर उक्त अहार क्षेत्र के मंदिरों में जाने का अवसर मिला। अवंतिका देवी का रास्ता थोड़ा अलग कटता है इसलिए शिव मंदिर और सिद्ध बाबा मंदिर ही जा पाए। अब इन स्थानों की कुछ विशेषताओं पर दो बातें हो जाएँ। ये स्थान उत्तर प्रदेश में अपने जिला बुलन्दशहर की तहसील जहाँगीराबाद के अंतर्गत आते हैं। ये सभी अहार क्षेत्र में पड़ते हैं। पहला, अवंतिका देवी का मंदिर। दूसरा, भगवान शंकर का मंदिर और तीसरा सिद्ध बाबा का मंदिर। इन सभी जगहों पर भक्तजनों का तांता-सा लगा रहता है। विशेषत: पूर्णिमा आदि को तो दूर-दराज के लोग भी बड़ी संख्या में वहाँ पहुँचते हैं। आसपास के लोग तो शायद रोजाना या हर हफ्ते भी इन स्थानों पर जाते ही होंगे। सिद्ध बाबा मंदिर क्षेत्र से करीब दो किलोमीटर की दूरी पर गंगा का किनारा है।\nगंगा स्नान का आनन्द ।चित्र:बलराम अग्रवाल\nछोटे ट्रकों में भरकर आने का चलन।चित्र:बलराम अग्रवाल\nगंगा में स्नान करना। किसी पात्र में गंगाजल लेना और सिद्ध बाबा के मंदिर में स्थापित शिवलिंग का उस जल सेअभिषेक करना—यहाँ के लोगों में प्रचलित आम परंपरा है। शिशुओं का मुंडन संस्कार भी गंगा\nकिनारे कराया जाता है। जन-समुदाय के बीच व्यापक स्तर पर मान्यता प्राप्त यह तीर्थ आज भी कुछ 'आदिम' परम्पराओं का निर्वाह करता है।\nस्नान के बाद अगर आप प्रकृति के बीच कपड़े नहीं बदलना चाहते तो जाइए अपने वाहन में यह कार्य पूरा करिए। गंगा-किनारे कोई सुविधा नहीं मिलेगी। चित्र : बलराम अग्रवाल\nमसलन, गंगा में स्नान से पहले किसी माँ, बहन, बेटी, बहू को शौच या लघुशंका से निवृत्त होना हो, तो खुले खेत में मर्दों के बीच की निवृत्त होना होता है। मर्दों को शर्म तो बहुत आती होगी, लेकिन मजबूरी में उन बेचारों को\nमिट्टी का यह शिवलिंग बता रहा है कि इस जगह पर जल्द ही 'प्रख्यात' शिव मन्दिर का निर्माण हो सकता है।\nबैठे रहना पड़ता है।\nलोग पैदल भी तीर्थ तक पहुँचते हैं।चित्र:बलराम अग्रवाल\nये सभी मंदिर क्षेत्र और इनमें प्रचलित परंपराएँ सैकड़ों साल पुराने हैं। इस क्षेत्र के राजा साहब माने जाने वाले कुंवर सुरेन्द्र पाल सिंह, मैं समझता हूँ कि आजादी के बाद से अपने स्वस्थ रहने तक लगातार कांग्रेस के टिकट पर सांसद चुने जाते रहे और अधिकतर ‘रेलवे राज्य मंत्री’ का पद सुशोभित करते रहे। उनके बाद इस क्षेत्र से सांसद कौन हैं और विधायक कौन—यह जानने की रुचि मुझमें नहीं है। इन सब ने उस क्षेत्र का जो विकास किया-कराया, वह सब वहाँ किसी न किसी 'उद्घाटन शिला' की शक्ल में तो नजर आता है, किसी कार्य की शक्ल में नहीं।\nसिद्ध बाबा मन्दिर, मुख्य द्वार का चित्र ।चित्र:बलराम अग्रवाल\n(1) मुख्य सड़क (बुलन्दशहर-अनूपशहर मार्ग) के बाद, समूची अहार रोड का हाल यह है कि शरीर की सारी चूलें हिली पड़ी हैं। पेन किलर न लेता तो रात को सो पाना नामुमकिन था।\n(2) लोगों में ट्रेफिक सेंस दिल्ली की सड़कों पर नहीं मिलती है तो दूर-दराज के उस ग्रामीण क्षेत्र में क्या मिलती?\nअनुशासनहीन वाहन। चित्र:बलराम अग्रवाल\n(3) सड़क की चौड़ाई सिर्फ इतनी है कि सामने से आ रही बस को रास्ता देने के लिए इधर वाली बस को पलट जाने के खतरे की सीमा तक किनारे होना पड़ता है।\n(4) सिद्ध बाबा क्षेत्र में ‘भण्डारा’ खिलाने का चलन बुरी तरह पनप चुका है। यहाँ पहुँच जाने के बाद यह तो हो सकता है कि कोई श्रद्धालु ‘अफारे’ से मर जाए, भूखा कतई नहीं मर सकता।\n'भण्डारा' की तैयारी करता एक परिवार।चित्र:बलराम अग्रवाल\nपूड़ियाँ तलता एक हलवाई । चित्र:बलराम अग्रवाल\n(5) लोग अपने क्षेत्र से ही गैस चूल्हा, सिलैंडर, आटा, आलू, मसाले, चाकू आदि सामान लाते हैं। वहीं बैठकर रसोई बनाते हैं और वहीं पर बाँटना शुरू कर देते हैं।\nप्रसाद वितरण करता एक परिवार।चित्र:बलराम अग्रवाल\nमोटर-साइकिल की सीट पर रखकर प्रसाद पाते दो मित्र।चित्र:बलराम अग्रवाल\n(6) ‘भण्डारा’ खिलाने और खाने—दोनों में ही किसी अनुशासन की जरूरत न तो खिलाने वाले को महसूस होती है और न खाने वाले को। लोगों को अखबार के कागज पर, थर्मोकोल की प्लेट पर या ढाक के पत्तों से बने दोने पर सब्जी-पूड़ी, पुलाव आदि पकड़ा दिया जाता है।\nजूठे दोनों-पत्तलों-कागजों के बीच बैठकर प्रसाद ग्रहण करती बहनें।चित्र:बलराम अग्रवाल\nउसे लेकर वे अपनी सुविधा के अनुसार आसपास खड़ी किसी साइकिल के कैरियर पर, मोटर साइकिल की गद्दी पर, कार के बोनट पर रखकर खा लेते हैं। रखने को कोई जगह न मिले तो अपनी हथेली तो है ही।\nजूठे दोनों-पत्तलों-कागजों के बीच खड़े होकर प्रसाद ग्रहण करता एक पति। चित्र:बलराम अग्रवाल\nखड़े रहकर खाने का माद्दा न हो या खड़े होकर खाने को शुभ मानने का मन न हो तो जमीन पर बैठकर भी लोग खाते ही हैं। जूठी पत्तलों, दोनों या अखबारी कागजों को कहीं भी फेक देने के लिए सब स्वतंत्र हैं। उनके बीच बैठकर खाने से किसी को ‘घिन’ नहीं आती है।\nजूठे दोनों-पत्तलों-कागजों के बीच बैठकर प्रसाद ग्रहण करती एक माँ। श्रद्धा या मजबूरी? चित्र:बलराम अग्रवाल\nजूठे दोनों-पत्तलों-कागजों के बीच बैठकर प्रसाद ग्रगण करता एक परिवार।चित्र:बलराम अग्रवाल\nऔर अंत में, सिद्ध बाबा का धूनी क्षेत्र । 'नई' और 'पुरानी' दुकान की तर्ज पर, खम्भे पर लिखा 'प्राचीन धूना' आभास दिला रहा है कि चेलों और अनुयायियों सहित चल-अचल संपत्ति का लिखित/अलिखित बँटवारा हो चुका है। इसी प्रांगण में जरा हटकर एक अन्य 'धूना' भी अपने अनुयायियों के साथ नजर आता ही है। चित्र:बलराम अग्रवाल\nप्रस्तुतकर्ता बलराम अग्रवाल पर 12:37 am\nलेबल: 'आदिम' परम्पराओं के निर्वाह का 'सिद्ध' क्षेत्र\n'आदिम' परम्पराओं के निर्वाह का 'सिद्ध' क्षेत्र/बलर...